sagorsarker/bangla-wikipedia huggingface dataset:
পদ্মাবতী বন্দ্যোপাধ্যায়

এয়ার মার্শাল পদ্মা বন্দ্যোপাধ্যায়, পিভিএসএম (জন্ম: ৪ নভেম্বর, ১৯৪৪) ভারতীয় বিমানবাহিনীর প্রথম মহিলা এয়ার মার্শাল ছিলেন। তিনি ছিলেন ফ্লাইট সার্জন দায়িত্বে।
তিরুপতি শহরে তামিল ভাষী আইয়ের পরিবারে তার জন্ম।
পদ্মার বয়স যখন চার-পাঁচ বছর, তার মা যক্ষ্মা রোগে আক্রান্ত হয়ে শয্যাশায়ী হন। তাই যখন সে খুব ছোট ছিল চিকিৎসা সংক্রান্ত সমস্যাগুলি পদ্মার মনের জায়গা দখল করতে শুরু করেছিল এবং সে তুলনামূলকভাবে অল্প বয়সে তার মায়ের প্রাথমিক যত্নদাতা হয়ে ওঠে। এছাড়াও, গোল মার্কেট, নতুন দিল্লিতে তার প্রতিবেশী ছিলেন লেডি হার্ডিঞ্জ মেডিকেল কলেজের মেডিসিনের অধ্যাপক ডা. এস. আই. পদ্মাবতী, প্রথম ভারতীয় মহিলা হৃদরোগ বিশেষজ্ঞ। মায়ের অসুস্থতার সাথে তার অভিজ্ঞতা এবং সফদরজং হাসপাতালে হাসপাতালে ভর্তি হওয়া এবং একই নামের প্রতিবেশী মহিলা ডাক্তার থাকাটাই ছিল ডাক্তার হওয়ার প্রাথমিক প্রেরণা।
তিনি দিল্লি তামিল এডুকেশন অ্যাসোসিয়েশন সিনিয়র সেকেন্ডারি স্কুলে মানবিক বিভাগে পড়াশোনা করেছেন। স্কুল থেকে স্নাতক হওয়ার পর, তিনি দিল্লি বিশ্ববিদ্যালয়ে মানবিক থেকে বিজ্ঞান ধারায় কঠিন এবং অস্বাভাবিক পরিবর্তন করেছিলেন। তিনি কিরোরি মাল কলেজে প্রি-মেডিকেল অধ্যয়ন করেন এবং তারপর ১৯৬৩ সালে পুনের আর্মড ফোর্সেস মেডিকেল কলেজে যোগদান করেন।
১৯৬৮ খ্রিষ্টাব্দে ভারতীয় বিমানবাহিনীতে যোগদান করেন। এরপর তিনি তার সহকর্মী উইং কমান্ডার সতীনাথ বন্দ্যোপাধ্যায়কে বিয়ে করেন। ১৯৭১ খ্রিস্টাব্দের ভারত-পাকিস্তান যুদ্ধে তার অবদানের জন্য বিশিষ্ট সেবা পদক লাভ করেন।
তিনি এরোস্পেস মেডিক্যাল সোসাইটি অব ইন্ডিয়ার প্রথম মহিলা ফেলো ছিলেন। তিনি প্রথম ভারতীয় মহিলা হিসেবে উত্তর মেরুতে বৈজ্ঞানিক গবেষণা করেন। তিনি প্রথম মহিলা সশস্ত্র বাহিনী অফিসার যিনি ১৯৭৮ সালে ডিফেন্স সার্ভিসেস স্টাফ কলেজ কোর্স সম্পন্ন করেছেন।
তিনি বিমান সদর দফতরের মেডিকেল সার্ভিসেস (এয়ার) মহাপরিচালক ছিলেন। ২০০২ খ্রিষ্টাব্দে তৎকালীন এয়ার চিফ মার্শাল শ্রীনিবাসপুরম কৃষ্ণস্বামীর কার্যকালে তিনি ভারতীয় বিমানবাহিনীর প্রথম মহিলা এয়ার মার্শাল হিসেবে উন্নীত হন।
শিল্প ও বাণিজ্য মন্ত্রক (পশ্চিমবঙ্গ)

শিল্প ও বাণিজ্য মন্ত্রক হল পশ্চিমবঙ্গ সরকারের একটি মন্ত্রক। পশ্চিমবঙ্গ রাজ্যে বৃহৎ ও মাঝারি শিল্প স্থাপন ও নিয়ন্ত্রণ এবং শিল্প ও বাণিজ্যের দায়িত্ব পালন করে এই মন্ত্রক।
এই মন্ত্রকের দায়িত্বে থাকেন একজন ক্যাবিনেট মন্ত্রী। তার সঙ্গে এক বা একাধিক রাষ্ট্রমন্ত্রী থাকতে পারেন, নাও পারেন। সরকারি আধিকারিকরা মন্ত্রীর কার্যালয় ও মন্ত্রক পরিচালনার কাজে সহায়তা করেন।
এখন পশ্চিমবঙ্গের শিল্প ও বাণিজ্য মন্ত্রী হলেন অমিত মিত্র।
নাহি সূর্য, নাহি জ্যোতি

নাহি সূর্য, নাহি জ্যোতি বা প্রলয় হল স্বামী বিবেকানন্দের লেখা একটি বাংলা গান। গানটি পরবর্তীকালে দ্য হিম অফ সমাধি (ইংরেজি: The Hymn of Samadhi) শিরোনামে ইংরেজিতে অনুদিত হয়।
এই গানটিতে বিবেকানন্দ "নির্বিকল্প সমাধি" এবং হিন্দু দর্শনে উক্ত "আত্মা" ধারণাটি বর্ণনা করার চেষ্টা করেছেন। একাধিক শিল্পী বিভিন্ন সময় এই গানটি গেয়েছেন।
এই গানে বিবেকানন্দ "নির্বিকল্প সমাধির" অভিজ্ঞতা বর্ণনা করার চেষ্টা করেছেন। এই বর্ণনায় তিনি বলেছেন, নির্বিকল্প সমাধি অবস্থায় তিনি এমন এক পরিস্থিতির সম্মুখীন হয়েছিলেন, যেখানে সূর্য, চাঁদ বা কোনো ধরনের আলোই ছিল না। তিনি দেখছিলেন, সমগ্র মহাবিশ্ব আকাশে একটি ছায়ার মতো ভাসছিল। মহাবিশ্ব উত্থিত হচ্ছিল, ভাসছিল এবং ডুবে যাচ্ছিল। এই প্রক্রিয়া নিরন্তর চলছিল। আস্তে আস্তে এই ছায়াগুলি একটি বিরাট গর্ভে প্রবেশ করছিল। 'আমি', 'আমি' এই ধারা বয়ে যাচ্ছিল। তারপর সেই ধারাও বন্ধ হয়ে শূন্যে মহাশূন্য মিলিয়ে গেল। তিনি সমাধি অবস্থায় প্রবেশ করলেন। এই সমাধি অবস্থা মন ও বাক্যের অগোচর।
অন্যত্র বিবেকানন্দ "নির্বিকল্প সমাধি" সম্পর্কে বলেছেন—<ref name="Conversations And Dialogues/VI"></ref> 
যদি জগৎ মিথ্যা হয়, তবে তুমি জীবের নির্বিকল্প সমাধি ও তার ফলে উত্থিত রূপগুলিকে আপাত-কল্পনা ভাবতে পারো। জীব স্বরূপত ব্রহ্ম। তাঁর বন্ধন কীভাবে সম্ভব? তুমি যে ব্রহ্ম সেই সত্য উপলব্ধি করার তোমার যে ইচ্ছা তাও এক্ষেত্রে মনের কল্পনা-- কারণ শাস্ত্রে বলেছে "তুমিই সেই" (তত্ত্বমসি)। তাই "(সংস্কৃত)—তুমি যে সমাধি অবস্থায় যাওয়ার চেষ্টা করছ, এটাই তোমার বন্ধন।"
এই গানটি বাগেশ্রী রাগ ও আড়া ঠেকা তালে নিবদ্ধ।
অজয় চক্রবর্তী, শ্রীকান্ত আচার্য, অনুপ জালোটা প্রমুখ শিল্পীরা এই গানটি রেকর্ড করেছেন। রামকৃষ্ণ মিশন প্রকাশিত "বীরবাণী" কম্প্যাক্ট ডিস্কেও স্বামী সর্বগানন্দের কণ্ঠে গানটি প্রকাশিত হয়েছে।
২০১৩ সালে মুক্তিপ্রাপ্ত "" চলচ্চিত্রেও এই গানটি ব্যবহৃত হয়েছে। এই ছবিতে নচিকেতা চক্রবর্তী গানটি গেয়েছেন।
বিবেকোদয়ম

বিবেকোদয়ম হল একটি মালয়ালম সাহিত্য পত্রিকা। এটি ১৯০৪ সালে প্রতিষ্ঠিত হয়। পত্রিকাটি ব্রিটিশ ভারতের কেরল রাজ্যের অনগ্রসর জাতিগুলির (বিশেষত অস্পৃশ্য বলে গণ্য এজহাভা উপজাতির) মুখপত্র হিসেবে প্রকাশিত হয়। এই পত্রিকার প্রতিষ্ঠাতা কুমারন আসন ছিলেন একজন কবি, সমাজ সংস্কারক, নারায়ণ গুরুর শিষ্য এবং এসএনডিপি যোগমের প্রতিষ্ঠাতা-সচিব। তিনি স্বামী বিবেকানন্দের শিক্ষায় অনুপ্রাণিত হয়েছিলেন। পত্রিকাটির নামও বিবেকানন্দের স্মৃতিতে রাখা হয়।)
১৯০৪ সালের এপ্রিল মাসে "বিবেকোদয়ম" চালু হয় একটি মাসিক পত্রিকা হিসেবে। এর প্রথম সম্পাদক ছিলেন কুমারন আসন। শীঘ্রই এটি কেরলের অগ্রণী সাহিত্য পত্রিকায় পরিণত হয়। আসনের সম্পাদনায় এটি মুখ্যত এসএনডিপি যোগমের সমাজ সংস্কারকমূলক বার্তার একটি মুখপত্র হিসেবে প্রকাশিত হত। সেই সময় থেকেই এতে রাজনৈতিক রচনা, সামাজিক বিষয়ভিত্তিক রচনা, মৌলিক সাহিত্যকর্ম, সাহিত্য সমালোচনা, তথ্যমূলক রচনা ও অনুপ্রেরণামূলক রচনা প্রকাশিত হত। এজহাভা সম্প্রদায়ের স্বপক্ষে সোচ্চার থাকার জন্য এটিকে সাধারণ্যে এজহাভা গেজেট-ও বলা হত। ১৯১৯ সাল পর্যন্ত আসন এই পত্রিকার সম্পাদক ছিলেন। তারপর তাঁর বিবাহের পর তিনি এই পত্রিকা সম্পাদনার কাজ থেকে ইস্তফা দেন।
কয়েকবছর অপ্রকাশিত অবস্থায় থাকার পর সি. আর. কেশবন বৈদ্যর এটিকে আবার প্রকাশ করেন। এখন এই পত্রিকাটি একটি পাক্ষিক পত্রিকার আকারে কুমারন আসন ন্যাশনাল ইনস্টিটিউট অফ কালচার কর্তৃক প্রকাশিত হয়। উক্ত সংস্থাটি ১৯৫৮ সালে কুমারন আসনের স্মৃতিরক্ষা ও রচনাবলি সংরক্ষণের উদ্দেশ্যে স্থাপিত হয়েছিল।
জঙ্গল তরাই

জঙ্গল তরাই () হল অষ্টাদশ শতাব্দীতে বাংলা ও বিহারের সীমান্তবর্তী একটি অঞ্চলের নাম। ভাগলপুর, মুঙ্গের ও সাঁওতাল পরগনা জেলাকে ওই জঙ্গল তরাই বলা হত।
জঙ্গল তরাইয়ের এই জাতীয় নামকরণ করা হলেও এটি সরকারিভাবে জেলা ঘোষিত হয়নি। এটি ছিল একটি অস্পষ্ট সীমান্ত এলাকা। ১৮০৫ সালে এই অঞ্চলের অংশবিশেষ নিয়ে জঙ্গল মহল জেলা গঠিত হয়।
আধুনিক ভারতের পশ্চিমবঙ্গ, বিহার ও ঝাড়খণ্ড রাজ্যের অংশবিশেষ নিয়ে জঙ্গল তরাই অঞ্চলটি গঠিত হয়েছিল। এটি ছিল সাঁওতাল ও মুন্ডা উপজাতি অধ্যুষিত একটি ঘন বনাঞ্চল। উইলিয়াম হোজেস লিখেছেন, জঙ্গল তরাই ভাগলপুরের পশ্চিমে অবস্থিত ছিল।
রাজমহল পাহাড় এই অঞ্চলের অন্তর্ভুক্ত ছিল। জেমস ব্রাউনের মতে, এই অঞ্চলের অন্তর্গত শহরগুলি হল ভাগলপুর, খড়গপুর, কহলগাঁও, বীরভূম, খড়গডিহা ও গিধৌর।
জেমস রেনেলের ১৭৭৯ সালের "বেঙ্গল অ্যাটলাস" মানচিত্রে "জঙ্গলটেরি ডিস্ট্রিক্ট" নামে একটি অঞ্চলের সন্ধান পাওয়া যায়। 
তবে নামটি ম্যাপে উল্লিখিত হয়নি। বিশপ রেজিনাল্ড হেবার লিখেছেন, “জঙ্গলটেরি” অঞ্চলটি খুবই উর্বর এবং এই অঞ্চলে চুরিচামারি, খুনখারাপি ও রাজাজানি প্রায় হয় না বললেই চলে।
মেজিয়া তাপবিদ্যুৎ কেন্দ্র

মেজিয়া তাপবিদ্যুৎ কেন্দ্র হল ভারতের পশ্চিমবঙ্গ রাজ্যের একটি তাপবিদ্যুৎ কেন্দ্র। এটি বাঁকুড়া জেলার দুর্লভপুর শহর থেকে ৩৫ কিলোমিটার দূরে অবস্থিত। এটি দামোদর ভ্যালি কর্পোরেশনের একটি কয়লাচালিত তাপবিদ্যুৎ কেন্দ্র। ১৯৯৬ সালে চালু হওয়া এই তাপবিদ্যুৎ কেন্দ্রটি জেনারেটিং সক্ষমতার হিসেবে পশ্চিমবঙ্গের এবং দামোদর ভ্যালি কর্পোরেশনের বৃহত্তম তাপবিদ্যুৎ কেন্দ্র।
মেজিয়া তাপবিদ্যুৎ স্টেশনের ইনস্টলড ক্যাপাসিটি হল ২৩৪অ মেগাওয়াট। এখানে মোট আটটি ইউনিট কার্যকর রয়েছে। এগুলি হল:
অ্যান্ড্রু হল

অ্যান্ড্রু জেমস হল (; জন্ম: ৩১ জুলাই, ১৯৭৫) ট্রান্সভাল প্রদেশের জোহেন্সবার্গে জন্মগ্রহণকারী দক্ষিণ আফ্রিকার কোচ ও সাবেক আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯৯ থেকে ২০০৭ সাল পর্যন্ত দক্ষিণ আফ্রিকা ক্রিকেট দলের পক্ষে খেলেছেন।
ঘরোয়া প্রথম-শ্রেণীর দক্ষিণ আফ্রিকা ক্রিকেটে ডলফিন্স, গটেং ও ইস্টার্নস এবং ইংরেজ কাউন্টি ক্রিকেটে ওরচেস্টারশায়ার, কেন্ট ও নর্দাম্পটনশায়ার দলের প্রতিনিধিত্ব করেন। দলে তিনি অল-রাউন্ডার হিসেবে চিহ্নিত ছিলেন। ফাস্ট-মিডিয়াম পেস বোলিংয়ের পাশাপাশি দলের উদ্বোধনী অথবা শেষদিকে ব্যাটিংয়ে নামতেন ‘ব্রোস’ ডাকনামে পরিচিত অ্যান্ড্রু হল।
দক্ষিণ আফ্রিকার প্রথম-শ্রেণীর ক্রিকেটে অংশগ্রহণের পূর্বে ইনডোর ক্রিকেটের সাথে জড়িত ছিলেন তিনি। ১৯৯৫-৯৬ মৌসুমে নিজেকে ক্রিকেট জীবনের সাথে জড়িয়ে ফেলেন। শুরুতে তিনি সীমিত ওভারের ক্রিকেটের সাথেই একীভূত করেন নিজেকে।
১৯৯৯ সালে সফরকারী ওয়েস্ট ইন্ডিজের বিপক্ষে ডারবানে অনুষ্ঠিত একদিনের আন্তর্জাতিকে অভিষেক ঘটে তার। ২০০৭ সাল পর্যন্ত দক্ষিণ আফ্রিকার একদিনের আন্তর্জাতিক দলের নিয়মিত সদস্য ছিলেন। এ সময়ে তিনি ২০০৩ ও ২০০৭ সালের বিশ্বকাপে দলের অন্যতম সদস্য মনোনীত হন।
নভেম্বর, ২০০৬ সালে ভারতের বিপক্ষে অনুষ্ঠিত একদিনের আন্তর্জাতিকে জাস্টিন ক্যাম্পের সাথে ৮ম উইকেট জুটিতে ১৩৮ রান তুলে রেকর্ড গড়েন। তন্মধ্যে তিনি ৪৭ বলে ৫৬* রান করে অপরাজিত থাকেন। এছাড়াও বোলিংয়ে নেমে ৩ উইকেট দখল করেন। ১৭ এপ্রিল, ২০০৭ তারিখে ওয়েস্ট ইন্ডিজের কেনসিংটন ওভালে অনুষ্ঠিত ২০০৭ সালের বিশ্বকাপে ইংল্যান্ডের বিপক্ষে মাত্র ১৮ রানে ৫ উইকেট নেন। তিনি একে-একে পল কলিংউড, অ্যান্ড্রু ফ্লিনটফ, পল নিক্সন, সাজিদ মাহমুদ ও জেমস অ্যান্ডারসনের উইকেট নিয়ে দলকে জয়ী করতে সহায়তা করেন।
টেস্ট ক্রিকেটেও তিনি সমান দক্ষতা প্রদর্শন করেন। ২০০২ সালে কেপটাউনে সফরকারী অস্ট্রেলিয়ার বিপক্ষে টেস্ট অভিষেক ঘটে তার। ৮ নম্বরে ব্যাটিংয়ে নেমে ৭০ রান করেন। কিন্তু খেলায় তিনি কোন উইকেট পাননি। ২০০৩ সালে ইংল্যান্ড সফরে যাবার জন্য শেষ মুহুর্তে দলে ডাক পান। টেস্ট সিরিজে তিনি ১৬ উইকেট লাভ করেন। তন্মধ্যে হেডিংলিতে জয়সূচক অপরাজিত ৯৯* রান সংগ্রহ করেন। এরফলে টেস্ট ক্রিকেটের ইতিহাসে ৫ম ব্যাটসম্যান হিসেবে তিনি মাত্র এক রানের জন্য সেঞ্চুরির দেখা পাননি। ২০০৪ সালে ভারতের বিপক্ষে টেস্ট সিরিজের ব্যাটিং উদ্বোধনে নামেন। কানপুরে তিনি ১৬৩ রান তুলে অভিষেক টেস্ট সেঞ্চুরির দেখা পান।
সেপ্টেম্বর, ২০০৭ সালে আন্তর্জাতিক ক্রিকেট অঙ্গন থেকে অবসর নেন হল। কিন্তু এর জন্য তিনি কোন কারণ উপস্থাপন করেননি। এ প্রসঙ্গে কেন্টের কোচ গ্রাহাম ফোর্ডের ধারণা - ২০০৭ সালের টুয়েন্টি২০ বিশ্ব চ্যাম্পিয়নশীপ থেকে তাকে বাদ দেয়াই অবসর নেয়ার প্রধান কারণ। এরপর তিনি ইন্ডিয়ান ক্রিকেট লীগে হায়দ্রাবাদ হিরোজ দলের সাথে চুক্তিবদ্ধ হন।
সুদীপ্তা সেনগুপ্ত

সুদীপ্তা সেনগুপ্ত প্রথম ভারতীয় মহিলা অ্যান্টার্কটিকা অভিযাত্রী।
সুদীপ্তা সেনগুপ্ত ভারতের পশ্চিমবঙ্গ রাজ্যের কলকাতা শহরে জন্মগ্রহণ করেন। তার পিতা জ্যোতি রঞ্জন সেনগুপ্ত একজন আবহবিদ ছিলেন। তার মাতার নাম পুস্পা সেনগুপ্ত। পিতার কর্মসূত্রে সুদীপ্তার শৈশবের অধিকাংশ সময় নেপালে অতিবাহিত হয়।
সুদীপ্তা যাদবপুর বিশ্ববিদ্যালয় থেকে ভূতত্ত্ব বিষয়ে প্রথম শ্রেণীতে প্রথম হয়ে স্নাতক ও স্নাতকোত্তর ডিগ্রী লাভ করেন। ১৯৭২ খ্রিস্টাব্দে তিনি অধ্যাপক সুবীর ঘোষের তত্ত্বাবধানে ডক্টরেট ডিগ্রী লাভ করেন। ১৯৭০ থেকে ১৯৭৩ খ্রিস্টাব্দ পর্যন্ত তিনি ভারতীয় ভূবৈজ্ঞানিক সর্বেক্ষণে ভূতত্ত্ববিদের দায়িত্ব পালন করেন। ১৯৭৩ খ্রিস্টাব্দে তিনি রয়্যাল কমিশন ফর দ্য একজিবিশন অব ১৮৫১ থেকে বৃত্তি লাভ করে পরবর্তী তিন বছর লন্ডন শহরের ইম্পিরিয়াল কলেজে পোস্ট-ডক্টরেট গবেষণা করেন। ১৯৭৭ খ্রিস্টাব্দে তিনি সুইডেনের উপসালা বিশ্ববিদ্যালয়ের ভূতুত্ত্ব প্রতিষ্ঠানে ছয় মাসের জন্য যোগদান করেন। এরপর তিনি ইন্টারন্যাশনাল জিওডায়নামিক্স প্রজেক্টে বৈজ্ঞানিক হিসেবে অংশগ্রহণ করেন। ১৯৭৯ খ্রিস্টাব্দে তিনি ভারতে ফিরে এসে ভারতীয় ভূবৈজ্ঞানিক সর্বেক্ষণে ভূতত্ত্ববিদ হিসেবে যোগপদান করেন। ১৯৮২ খ্রিস্টাব্দে তিনি যাদবপুর বিশ্ববিদ্যালয়ে প্রভাষক হিসেবে যোগদান করেন এবং বর্তমানে তিনি এই বিশ্ববিদ্যালয়ে অধ্যাপক হিসেবে কর্মরত।
সুদীপ্তা সেনগুপ্ত যাদবপুর বিশ্ববিদ্যালয়ে স্নাতকোত্তর স্তরে পড়াশোনা করার সময় হিমালয়ান পর্বতারোহণ সংস্থান ও নেহরু ইনস্টিটিউট অব মাউন্টেনিয়ারিং নামক ভারতের দুইটি প্রধান পর্বতারোহণ প্রশিক্ষণ প্রতিষ্ঠান থেকে পর্বতারোহণের প্রশিক্ষণ নেন। ডক্টরেট করার সময় তিনি হিমাচল প্রদেশের লাহুল ও স্পিতি অঞ্চলে ২০,১৩০ ফুট উচ্চ একটি অনামী পর্বতশৃঙ্গ হয় করেন। শৃঙ্গটির নাম রাখা হয় ললনা।
১৯৮৩ খ্রিস্টাব্দে তৃতীয় ভারতীয় অ্যান্টার্কটিকা অভিযানের সদস্য হিসেবে সুদীপ্তা সেনগুপ্তকে নির্বাচিত করা হয়। তিনি ও সমদ্র জীববিজ্ঞানী অদিতি পন্থ ভারতের প্রথম মহিলা হিসেবে এই অভিযানে অংশগ্রহণ করেন। এই সময় শির্মাকার পাহাড়ে সুদীপ্তা ভূতাত্ত্বিক গবেষণা চালান। ১৯৮৯ খ্রিস্টাব্দে তিনি নবম ভারতীয় অ্যান্টার্কটিকা অভিযানের সদস্য হিসেবে দ্বিতীয়বার অ্যান্টার্কটিকা অভিযানে অংশগ্রহণ করেন।
লেডি উইথ অ্যান এরমাইন

লেডি উইথ অ্যান এরমাইন ১৪৮৯–১৪৯০ সময়কালের মাঝে লিওনার্দো দা ভিঞ্চির আঁকা একটি তৈলচিত্র। এর বিষয় ছিল সিসিলিয়া গালেরানি। তিনি ছিলেন মিলানের ডিউক লুডোভিকো স্ফরযার প্রিয় পত্নী। লিওনার্দো দা ভিঞ্চিএই সময় ডিউকের কাজ করতেন। এটি লিওনার্দো দা ভিঞ্চির আঁকা মাত্র চারটি নারী প্রতিকৃতির একটি। বর্তমানে এটি পোল্যান্ডের চারতরস্কি মিউজিয়ামে প্রদর্শিত হচ্ছে।
সালাম সালাম হাজার সালাম

সালাম সালাম হাজার সালাম ফজল-এ-খোদা রচিত এবং আব্দুল জব্বার কর্তৃক সুরারোপিত একটি জনপ্রিয় দেশাত্ববোধক গান। ১৯৫২ সালের বাংলা ভাষা আন্দোলনের শহীদদের স্মরণে এই গান রচিত হয়।
১৯৭১ সালের ১৪ মার্চ গানটি প্রথম বেতারে প্রচার করা হয়। বাংলাদেশের স্বাধীনতা যুদ্ধ চলাকালীন স্বাধীন বাংলা বেতার কেন্দ্র থেকে আব্দুল জব্বারের কণ্ঠে গানটি ব্যপকভাবে প্রচারিত হয়। ২০০৬ সালে এটি বিবিসি কর্তৃক সর্বকালের সর্বশ্রেষ্ঠ বাংলা গান হিসেবে শ্রোতা মনোনীত ২০ সেরা গানের মধ্যে ১২তম অবস্থানে অন্তর্ভুক্ত হয়েছিল।
এই গানের "সালাম সালাম হাজার সালাম" লাইনে বাংলা ভাষা আন্দোলনের সকল শহীদদের প্রতি শ্রদ্ধা নিবেদন করা হয়েছে। ভাষা আন্দোলনের অন্যতম একজন শহীদের নাম আবদুস সালাম।
কমলা ঢাক লতা

কমলা ঢাক লতা (), (দ্বিপদ নাম: Pyrostegia venusta) হচ্ছে বিগ্নোনিয়াসি পরিবারের "Pyrostegia" গণের একটি সপুষ্পক উদ্ভিদের প্রজাতি। এটি ব্রাজিলের স্থানীয় প্রজাতি, কিন্তু বর্তমানে বাগানের প্রজাতি হিসেবে বিখ্যাত।
কমলা ঢাক লতা নমনীয়, পত্রমোচি, ঝুলন্ত শাখাবহুল লম্বা লতা। এদের যৌগপত্র ১-পক্ষল, জোড়পক্ষ, উপর মসৃণ। পাতা ৪-৭ সেমি লম্বা, শীর্ষপাতা শাখায়িত আকর্ষিতে রূপান্তরিত। শীত ও বসন্তে ফুল ফোটে।
১৮৬৩ সালে জন মিয়ের্স এই প্রজাতির প্রথম বিবরণ দেন।
সাইদা খানম

সাইদা খানম (২৯ ডিসেম্বর ১৯৩৭ - ১৮ আগস্ট ২০২০) ছিলেন বাংলাদেশের প্রথম নারী আলোকচিত্রী। বেগম পত্রিকার মাধ্যমে সাইদা খানম আলোকচিত্র সাংবাদিক হিসেবে কাজ শুরু করেন। তার ছবি ছাপা হয় দৈনিক অবজারভার, মর্নিং নিউজ, ইত্তেফাক, সংবাদসহ বিভিন্ন পত্রিকায়। আলোকচিত্রী হিসেবে দেশেও দেশের বাইরে বিভিন্ন আন্তর্জাতিক সেমিনারে অংশ নেন তিনি। তিনি বাংলা একাডেমি ও ইউএনবির আজীবন সদস্য।
সাইদা খানম মাত্র ১৩-১৪ বয়সেই ছবি তোলার কাজটি শুরু করেন। তার জন্ম ১৯৩৭ সালের ২৯ ডিসেম্বর। পৈতৃক বাড়ি ফরিদপুরের ভাঙায় হলেও সাইদা খানমের জন্ম পাবনায়। ঢাকা বিশ্ববিদ্যালয় থেকে তিনি ১৯৬৮ সালে বাংলা ভাষা ও সাহিত্য বিষয়ে স্নাতকোত্তর করেন। পরবর্তীতে ১৯৭২ সালে পুনরায় লাইব্রেরি সায়েন্সে স্নাতকোত্তর করেন। তার বাবার নাম আবদুস সামাদ খান এবং মায়ের নাম নাছিমা খাতুন। পূর্ব বাংলায় (বর্তমান বাংলাদেশ) তিনিই ছিলেন একমাত্র ও প্রথম নারী আলোকচিত্রী।
সাইদা খানম আলোকচিত্র সাংবাদিক হিসেবে 'বেগম' পত্রিকার আলোকচিত্রী ১৯৫৬ সাল থেকে। ১৯৭৪ সাল থেকে ১৯৮৬ সাল পর্যন্ত ঢাকা বিশ্ববিদ্যালয়ের বাংলা বিভাগের সেমিনার লাইব্রেরিতে লাইব্রেরিয়ান হিসেবে কাজ করেছেন। প্রেস ফটোগ্রাফার হিসেবে কাজ করেছেন দীর্ঘদিন। দুটো জাপানি পত্রিকাসহ বিভিন্ন পত্রপত্রিকায় তার তোলা আলোকচিত্র মুদ্রিত হয়েছে। তার ছবি ছাপা হয় ‘অবজারভার’, ‘মর্নিং নিউজ’, ‘ইত্তেফাক’, ‘সংবাদ’সহ বিভিন্ন পত্রিকায়। আলোকচিত্রী হিসেবে দেশেও দেশের বাইরে বিভিন্ন আন্তর্জাতিক সেমিনারে অংশ নেন সাইদা খানম। অস্কারজয়ী সত্যজিৎ​ রায়ের ছবিও তোলেন সাইদা খানম। সত্যজিতের তিনটি ছবিতে আলোকচিত্রী হিসেবেও কাজ করেছেন তিনি। ১৯৫৬ সালে ঢাকায় আন্তর্জাতিক প্রদর্শনীতে অংশ নেন সাইদা খানম। ওই বছরই জার্মানিতে ইন্টারন্যাশনাল অ্যাওয়ার্ড কোলন পুরস্কার পান তিনি। ভারত, জাপান, ফ্রান্স, সুইডেন, পাকিস্তান, সাইপ্রাস ও মার্কিন যুক্তরাষ্ট্র সহ বেশ কয়েকটি দেশে তাঁর ছবির প্রদর্শনী হয়। ১৯৬২ সালে ‘চিত্রালী’ পত্রিকার হয়ে একটি অ্যাসাইনমেন্টে গিয়ে বিখ্যাত চলচ্চিত্রকার ও অস্কারজয়ী সত্যজিৎ রায়ের ছবি তুলে সমাদৃত হন সাইদা খানম।
১৯৭১ সালে বাংলাদেশের মুক্তিযুদ্ধ শুরুর আগে দেশের প্রথম নারী আলোকচিত্রী ঢাকার আজিমপুর এলাকায় অস্ত্র হাতে প্রশিক্ষণরত নারীদের ছবি তোলেন। ১৬ ডিসেম্বর হোটেল ইন্টারকন্টিনেন্টালের (পরে শেরাটন ও রূপসী বাংলা) সামনে পাকিস্তানি সেনারা গোলাগুলি শুরু করে। খবর পেয়ে নানা প্রতিকূলতা পেরিয়ে সেখানকার ছবি তুলতে যান তিনি। প্রচণ্ড গোলাগুলির কারণে সেদিন অবশ্য ছবি তুলতে পারেননি।
সাইদা ২০২০ সালের ১৮ আগস্ট ঢাকায় মৃত্যুবরণ করেন।
মোরা একটি ফুলকে বাঁচাবো বলে যুদ্ধ করি

মোরা একটি ফুলকে বাঁচাবো বলে যুদ্ধ করি, গোবিন্দ হালদার রচিত এবং আপেল মাহমুদ কর্তৃক সুরারোপিত দেশাত্মবোধক বাংলা গান। ১৯৭১ সালে বাংলাদেশের স্বাধীনতা যুদ্ধে অনুপ্রেরণা যোগাতে এই গান রচিত হয়। এই গানটি কুষ্টিয়া ইসলামিয়া কলেজ মাঠ প্রাঙ্গনে ১৯৭১ সালে আপেল মাহমুদ খালি গলায় পরিবেশন করেন। পরবর্তীতে আপেল মাহমুদ গানটি ঢাকায় স্টুডিওতে রেকর্ড করেন। 
২০০৬ সালে এটি বিবিসি কর্তৃক সর্বকালের সর্বশ্রেষ্ঠ বাংলা গান হিসেবে শ্রোতা মনোনীত ২০ সেরা গানের মধ্যে ৭ম অবস্থানে অর্ন্তভূক্ত হয়েছিল।<ref name="বিবিসি">
গঙ্গাজলঘাটি সমষ্টি উন্নয়ন ব্লক

গঙ্গাজলঘাটি সমষ্টি উন্নয়ন ব্লক হল ভারতের পশ্চিমবঙ্গ রাজ্যের বাঁকুড়া জেলার বাঁকুড়া সদর মহকুমার একটি সমষ্টি উন্নয়ন ব্লক। এই ব্লকের সদর অমরকানন। ব্লকটি গঙ্গাজলঘাটি থানার অধিভুক্ত।
গঙ্গাজলঘাটি অক্ষ-দ্রাঘিমাংশে অবস্থিত। এই ব্লকের গড় উচ্চতা ১১০ মিটার (৩৬১ ফুট)। এটি ৬০ নং জাতীয় সড়কের উপর অবস্থিত। এই ব্লকের আয়ত্ন ৩৭০.২০ বর্গ কিলোমিটার।
গঙ্গাজলঘাটি ব্লক তথা পঞ্চায়েত সমিতির অধিভুক্ত গ্রাম পঞ্চায়েতগুলি হল: বন আসুরিয়া, বড়সাল, ভক্তাবাঁধ, গঙ্গাজলঘাটি, গোবিন্দধাম, কপিস্টা, লছমনপুর, লাটিয়াবনি, নিত্যানন্দপুর ও পিররাবানি।
২০০১ সালের জনপরিসংখ্যান অনুসারে, এই ব্লকের জনসংখ্যা ১,৬২,০০৭। এর মধ্যে ৮৩,৯৭৪ জন সাক্ষর ও ২৩,৫০৪ জন ছয় বছরের কম বয়সী।
পশ্চিমবঙ্গ সরকার ও বাঁকুড়া জেলা প্রশাসন জেলার যে কয়টি ব্লককে বৃহৎ ও মাঝারি শিল্পের জন্য সবচেয়ে সম্ভাবনাময় ব্লক হিসেবে নির্বাচিত করেছে তার মধ্যে গঙ্গাজলঘাটি অন্যতম।
সর্বাধিক ব্যয়বহুল চিত্রকর্মের তালিকা

এটি সর্বাধিক ব্যয়বহুল চিত্রকর্মের তালিকা পাতা। বর্তমান সর্বাধিক রেকর্ডের চিত্রকর্মের মূল্য লিওনার্দো দা ভিঞ্চির "স্যালভেটর মুন্ডি" চিত্রকর্মের জন্য প্রদত্ত প্রায় মিলিয়ন মার্কিন ডলার।
হিন্দুধর্মের সমালোচনা

হিন্দুধর্মের সমালোচনা বলতে হিন্দুদের কিছু প্রথা ও বিশ্বাসের সমালোচনাকে বোঝায়। প্রথম যুগের হিন্দু ধর্মসংস্কারকরা হিন্দুধর্মের প্রচলিত অপব্যাখ্যাগুলির দিকে দৃষ্টি আকর্ষণ করেছিলেন। পরবর্তীকালের সংস্কারকরাও তাদের সংস্কার আন্দোলনের মাধ্যমে তাই করেছিলেন। হিন্দুধর্মের সমালোচনা হিন্দুধর্মের ঐতিহাসিক এবং বর্তমান উভয় দিকগুলোতেই আলোকপাত করে। এর মধ্যে উল্লেখযোগ্য হলো সতীদাহ এবং বর্ণপ্রথা। 
হিন্দুধর্মের কিছু বিশ্লেষক দাবি করেন যে, হিন্দুধর্ম সমসাময়িক সকল ধর্মের উপাদানকে নিজেদের মধ্যে আত্মস্থ করে থাকে এবং হিন্দুধর্মের বেদ পুরাণ সহ বহু ধর্মগ্রন্থে বৌদ্ধধর্ম, জৈনধর্ম ও শিখধর্মের উপাদান রয়েছে এবং তা উল্লেখযোগ্য পরিমাণে গ্রিক ধর্ম ও জরাথুস্ট্রবাদের যেন আবেস্তা নামক ধর্মগ্রন্থ হতে ধর্মীয় উপাদান গ্রহণ করেছে, যেমনঃ অহুর থেকে অসুর, দেইব থেকে দেব, আহুরা মাজদা থেকে একেশ্বরবাদ, বরুণ, বিষ্ণু ও গরুদ, অগ্নিপুজা, হোম নামক পানীয় থেকে সোম নামক স্বর্গীয় সুধা, ভারতীয় ও পারসিকদের বাকযুদ্ধ থেকে দেবাসুরের যুদ্ধ, আর‍্য থেকে আর্য, মিত্রদেব, দিয়াউসপিত্র দেব (বৃহস্পতি দেব), ইয়াস্না থেকে ইয়যোনা বা যজ্ঞ, নারীয়সঙ্ঘ থেকে নরাশংস (মানুষের মাঝে প্রশংসিত জন), অন্দ্র থেকে ইন্দ্র, গান্দারেওয়া থেকে গন্ধর্ব, বজ্র, বায়ু, মন্ত্র, যম, আহুতি, হুমাতা থেকে সুমতি ইত্যাদি। কিছু বিশেষজ্ঞের মনে করে, কৃষ্ণ দ্বৈপায়ন বেদব্যাস খ্রিস্টপূর্ব ৪০০ অব্দে জন্মেছিলেন, সে সময়কালে পারস্যের (বর্তমান ইরান) রাজা ছিল দ্বিতীয় আর্টাক্সেরেক্সেস বা দ্বিতীয় দারিয়াস বা তৃতীয় আর্ট্যাক্সারেক্সেস, যারা সকলেই জরাথুস্ট্রবাদের অনুসারী ছিলেন, সে সময় হয়তো দ্বৈপায়ন সেখানে গিয়ে এসব তথ্য অনুলিপি করেছেন।
সতীদাহ প্রথা একটি ঐতিহাসিক ঘটনা ও পৌরাণিক প্রথা। যেখানে একজন বিধবা নিজের ইচ্ছায় তার মৃত স্বামীর অন্ত্যেষ্টিক্রিয়া চিতার উপরে বসে নিজেকে উৎসর্গ করেন। বিদ্যা দেহেজিয়ার মতে সতীদাহ প্রথা ভারতীয় সমাজে দেরিতে প্রবর্তিত হয়েছিল এবং ৫০০ খ্রিস্টাব্দের পর থেকে নিয়মিত হয়ে ওঠে।
নেপাল ও ভারতে বর্ণব্যবস্থা বহু শতাব্দী ধরে প্রচলিত। এই বর্ণব্যবস্থা একটি ক্রমোচ্চ শ্রেণিবিভাগ হিসেবে বর্ণিত হয়। এখানে সমাজের নানা স্তরের মানুষদের উচ্চ ও নিম্ন বিভিন্ন বর্ণে ভাগ করা হয়।
হিউম্যান রাইটস ওয়াচ বর্ণ ব্যবস্থাকে "বৈষম্যমূলক এবং নিষ্ঠুর, অমানবিক এবং অপমানজনক আচরণ" হিসাবে বর্ণনা করেছে,যার মতে ভারতের ১৬৫ মিলিয়নেরও বেশি মানুষে বর্ণপ্রথার শিকার। বিশ্বব্যাপী অন্যান্য সংস্থার পাশাপাশি পাশাপাশি জাতিসংঘ এবং এইচআরডাব্লিউ বারবার বর্ণপ্রথার সমালোচনা করে আসছে।
হিন্দুধর্মের বর্ণব্যবস্থা জন্মগত বলে কিছু হিন্দু শাস্ত্রে বর্ণিত হলেও হিন্দু শাস্ত্রের অনেক জায়গায় সন্তানের বর্ণ, পিতামাতার বর্ণের পরিচয় নয়, মানুষ নিজের কর্মের পরিচয়ে নির্দিষ্ট বর্ণের অন্তর্ভুক্ত হয় বলে উল্লিখিত হয়েছে। উদাহরণস্বরূপ দেখা যায়, ক্ষত্রিয় রাজা বিশ্বামিত্র ব্রাহ্মণ, শুদ্র বাল্মীকি ব্রাহ্মণ, ব্রাহ্মণ পরশুরাম যুদ্ধের মাধ্যমে নির্দিষ্ট সময়ের জন্য ক্ষত্রিয় হয়েছেন ইত্যাদি।
ব্রিটিশ ভারতে হিন্দু বর্ণব্যবস্থা আইনি স্বীকৃতি পায়। এই সময় জমি নীতি এক নতুন শ্রেণীর জমিদার সৃষ্টি করে এবং বহু সংখ্যক মানুষ তাদের প্রজা ও কৃষি-মজুরে পরিণত হয়। বর্ণব্যবস্থা ব্যক্তির কাজের ভিত্তিতে সৃষ্ট হলেও, ক্রমে তা জন্মভিত্তিক হয়ে পড়ে।
শহীদ সাগর স্মৃতিস্তম্ভ

শহীদ সাগর ১৯৭১ সালে বাংলাদেশের স্বাধীনতা যুদ্ধে নাটোরের নর্থ বেঙ্গল চিনি কারখানায় সংগঠিত গোপালপুর গণহত্যা স্মরণে নির্মিত স্মৃতিস্তম্ভ। এটি মূলত একটি পুকুরকে কেন্দ্র করে, যার পানি ১৯৭১ সালের ৫ মে জমাট বেঁধে লাল হয়েছিল শহীদদের রক্তে।
১৯৭১ সালের ৫ মে গোপালপুরের আজিমনগর এলাকায় নর্থ বেঙ্গল সুগার মিলের কর্মকর্তা-কর্মীরা সবাই কাজে ব্যস্ত। ওইদিন সকাল সাড়ে দশ ঘটিকায় এ দেশীয় দোসরদের সহায়তায় হঠাৎ পাকিস্তানি হানাদারবাহিনী আক্রমণ চালায়। নিরস্ত্র শ্রমিক কর্মচারীসহ শতাধিক মানুষকে অস্ত্রের মুখে জিম্মি করে, গোপালসাগর পুকুর পাড়ে দাঁড় করিয়ে ব্রাশ ফায়ার করে হানাদাররা। ওই ঘটনায় ভাগ্যক্রমে বেঁচে যান মাত্র কয়েকজন। জনশ্রুতি আছে স্বাধীনতার কয়েক বছর পরেও এই পুকরের পানির রং শহীদদের জমাট বাধা চাপচাপ রক্তে লাল হয়ে ছিল।
১৯৭৩ সালের ৫ মে শহীদ সাগর চত্বরে শহীদ লে. আনোয়ারুল আজিমের স্ত্রী বেগম শামসুন্নাহার স্মৃতিসৌধ উদ্বোধন করেন। স্মৃতিস্তম্ভের পূর্বে রয়েছে ছিমছাম ফুল বাগান। আর পাশেই রয়েছে একটি জাদুঘর। ২০০০ সালের ৫ মে জাদুঘরটি উদ্বোধন করা হয়। আর স্মৃতিস্তম্ভের পিছনে রয়েছে দুঃস্বহ স্মৃতিজড়িত সেই পুকুর। সিঁড়িতে যেসকল যায়গায় বুলেটের গুলিবিদ্ধ হয়েছিল, সেসকল জায়গায় আজ প্রতীকি লাল রঙে শহীদের রক্তের চিহ্ন আছে।
প্রতিবছরের ৫ মে শহীদদের স্মরণে নানা আয়োজনে পালিত হয় নর্থ বেঙ্গল সুগার মিল গণহত্যা দিবস।
ইতিহাসের নির্মম এ গণহত্যায় ৪২ জনের নাম জানা গেলেও অন্যদের পরিচয় আজও মেলেনি |
শহীদদের তালিকা:
রাঙ্গাপাড়া

রাঙ্গাপাড়া () হচ্ছে অসমের শোণিতপুর জেলায় অবস্থিত একটি নগর।
রাঙ্গাপাড়ার স্থানাঙ্ক হচ্ছে । সাগরপৃষ্ঠ থেকে এর উচ্চতা ২০৬মিটার (৬৭৫ফুট)।
২০১১ সনের জনগননা অনুযায়ী রাঙ্গাপাড়ার জনসংখ্যা হচ্ছে ১৮,৮২২ । যার ৫৪% পুরুষ ও ৪৬% মহিলা। রাঙ্গাপাড়ার জনসংখ্যার মোট ১০% ছয় বৎসরের অনুর্ধর।
এখানকার সাক্ষরতার হার হচ্ছে ৭৬%। পুরুষ ও মহিলার পৃথকভাবে সাক্ষরতার হার হচ্ছে ৮১% ও ৭০%। 
রাঙ্গাপাড়া তেজপুর লোকসভা সমষ্টির অন্তর্গত।
পৌরসভা (ভারত)

ভারতে পুরসভা বা পৌরসভা হল একটি নগরাঞ্চলীয় স্বায়ত্তশাসন সংস্থা। ১ লক্ষ বা তার বেশি জনসংখ্যা-বিশিষ্ট শহরগুলিতে পুরসভা গঠন করা যায়। এটি প্রশাসনিকভাবে সংশ্লিষ্ট জেলার অংশ হলেও সরাসরিভাবে রাজ্য সরকারের সঙ্গে যোগাযোগ করতে পারে। ১৯৯২ সালের ৭৪তম সংবিধান সংশোধনী আইনে পুরসভাগুলির দায়িত্ব ও কর্তব্য সুনির্দিষ্ট করে দেওয়া হয়েছে।
পুরসভার সদস্যরা শহরের জনসাধারণ কর্তৃক প্রত্যক্ষভাবে পাঁচ বছরের মেয়াদে নির্বাচিত হন। পুরসভাগুলি জনসংখ্যার ভিত্তিতে একাধিক ওয়ার্ডে বিভক্ত থাকে। একজন পুরপ্রতিনিধি এক বা একাধিক ওয়ার্ড থেকে নির্বাচিত হন। নির্বাচিত পুরপ্রতিনিধিরা নিজেদের মধ্যে থেকে একজন প্রতিনিধিকে নগরপতি হিসেবে নির্বাচিত করেন। সরকারি আধিকারিকরা তাদের কাজে সহায়তা করেন।
পুরসভাগুলি শহরের জল সরবরাহ, হাসপাতাল, রাস্তা, রাস্তার আলো, নিকাশী নালা, দমকল, বাজার, জন্ম ও মৃত্যু নথিবদ্ধকরণ ও কঠিন বর্জ্য ব্যবস্থাপনার দায়িত্ব পালন করে।
পুরসভার আয়ের উৎস হল জল, বাড়ি, বাজার, বিনোদন ও যানবাহনের উপর আরোপিত কর এবং রাজ্য সরকারের অনুদান।
মোদিয়ানো (দ্ব্যর্থতা নিরসন)

পাত্রিক মোদিয়ানো (জন্ম ১৯৪৫) ফরাসী নোবেল পুরস্কার জয়ী উপন্যাসিক।
মোদিয়ানো এছাড়াও উল্লেখ করতে পারে:
ডেভ ক্যান্টারবারি

ডেভ ক্যান্টারবারি (জন্ম:) হল মার্কিন অভিযাত্রী,লেখক এবং সামরিক বাহিনীর সার্জেন্ট।তিনি পরিচিত ২০১০সালের ডিসকভারি চ্যানেলের ডুয়াল সারভাইভাল নামক অনুষ্ঠানের জন্য।
২০১০সালে তিনি ডিসকভারি চ্যানেলের ডুয়ালসারভাইভাল নামক ডিসকভারি অনুষ্ঠানে অংশগ্রহণ করেন।এই অনুষ্ঠানের জন্য তিনি বিখ্যাত।এই অনুষ্ঠানে তিনি ২টি সিজনে কাজ করেন।নিউ ইয়র্ক টাইমসের মত ২০১৪ সালে তার লেখা বুশক্রাফট ১০১ নামক বইটি বেশি বিক্রি হওয়া বইদের মধ্যে অন্যতম।প্রথমে তিনি সরীসৃপের খামার কাজ করতেন। এরপর ফ্লোরিডার গাড়ি চালক হিসেবে কাজ করলেও তিনি এখন ওহিওতে। তিনি একটি বিদ্যালয় প্রতিষ্ঠা করেছেন।তার নাম পাথফাইন্ডার স্কুল এলএলসি।তিনি সেখানে প্রশিক্ষক হিসেবে কাজ করেন।।তিনি এই বিদ্যালয় বেচে থাকার নিয়ম শেখান।ডেভের ইউটিউবে চ্যানেল আছে।সেখানে তিনি নিজের প্রশিক্ষণ সম্প্রচার করে।
মোদিয়ানো মার্কেট

মোদিয়ানো মার্কেট গ্রীসের থেসালোনিকি শহরে অবস্থিত একটি ঘেরাও বাজার। এটি ১৯২২ থেকে ১৯৩০ সালের মধ্যে নির্মিত হয়। এটি শহরের কেন্দ্রে বাজারের কেন্দ্রী বিন্দুর বিভিন্ন ব্লকের উপর পরিব্যপ্ত। স্থপতি এলি মোদিয়ানোর নামানুসারে এই বাজারের নামকরণ করা হয়, যিনি শহরের সুপরিচিত ইতালীয়-ইহুদি মোদিয়ানো পরিবারের একজন সদস্য।
বাজারের ভেতরে মাছ বাজার, কসাই দোকান এবং বার রয়েছে। এটি সামাজিক সম্মিলন এবং শহরের ঐতিহাসিক তাত্পর্যপূর্ণ একটি স্থান।
নোবেল ফাউন্ডেশন

নোবেল ফাউন্ডেশন () নোবেল পুরস্কারের অর্থ ও প্রশাসন পরিচালনা করার জন্য ১৯০০ সালের ২৯ জুন প্রতিষ্ঠিত একটি বেসরকারি প্রতিষ্ঠান। ফাউন্ডেশনটি আলফ্রেদ নোবেলের শেষ ইচ্ছার উপর ভিত্তি করে করা হয়।
এটি নোবেল সিম্পোজিয়াম আয়োজন করে থাকে, গুরুত্বপূর্ণ বৈজ্ঞানিক আবিষ্কার এবং সাংস্কৃতিক বা সামাজিক তাত্পর্যপূর্ণ বিষয়ের উপর।
, ১৮৩৩ সালের ২১ অক্টোবর সুইডেনের স্টকহোমের জন্মগ্রাহণ করেন। তিনি একজন রসায়নবিদ, প্রকৌশলী, উদ্ভাবক, যুদ্ধোপকরণ প্রস্তুতকারক এবং ডিনামাইট-এর উদ্ভাবক ছিলেন।
তিনি বোফর্স-এর মালিক ছিলেন, যা একটি প্রধান যুদ্ধোপকরণ প্রস্তুতকারক। নোবেল ৩৫৫টি প্যাটেন্ট নিজের নামে করান, যার মাঝে ডিনামাইট হচ্ছে সবচেয়ে বিখ্যাত। নোবেল তাঁর জীবদ্দশায় বিপুল সম্পদের মালিক হন। ১৮৯৬ সালে তিনি স্ট্রোকে ইতালির সানরেমোতে তাঁর বাগানবাড়িতে মারা
যান, যেখানে তিনি তাঁর জীবনের শেষ বছরগুলোতে বসবাস করেছিলেন।
নোবেলের উইলে তিনি একটি অনুরোধ প্রকাশ করেন যে তাঁর অর্থ পদার্থবিজ্ঞান, রসায়ন, শান্তি, শারীরবিদ্যা বা চিকিৎসাবিজ্ঞান এবং সাহিত্যে পুরস্কারের জন্য ব্যবহার করতে, যা অনেকের কাছে আশ্চর্যকর ছিলো।
যদিও নোবেল, তাঁর জীবদ্দশায় কয়েকটি উইল লিখেছেন, শেষটি মারা যাবার বছর খানেক আগে লেখা হয়েছিল এবং ১৮৯৫ সালের ২৭ নভেম্বর প্যারিসের সুইডিশ-নরওয়েজিয়ান ক্লাব এ স্বাক্ষর করেন। নোবেল, তাঁর মোট সম্পদের ৯৪% দান করেন, ৩১ মিলিয়ন সুইডিশ ক্রোনা, পাঁচ নোবেল পুরস্কার স্থাপন এবং অলঙ্কৃত করার জন্য। (যা ২০০৮ সালের হিসাবে ১৮৬ মিলিয়ন মার্কিন ডলারের সমতুল্য।)
আমবার্তো মোদিয়ানো বিমানবন্দর

আমবার্তো মোদিয়ানো বিমানবন্দর () আমেসাও ডস বুজিওস, ব্রাজিল পরিবেশন একটি বিমানবন্দর।
বিমানবন্দর ২০০৩ সালে উদ্বোধন করা হয় এবং বর্তমানে এটি সাধারণ বিমানচলনায় নিবেদিত। জুলাই ১১, ২০১২ সালে ব্রাজিলের জাতীয় বেসামরিক বিমান পরিবহন সংস্থা কর্তৃক আপ-গ্রেড সুবিধা বন্ধ হয়ে যায়।
সেপ্টেম্বর ১, ২০১৪ সাল থেকে, বিমানবন্দরটি ব্যবসায়িক জেট, এয়ার ট্যাক্সি এবং হেলিকপ্টার ইত্যাদি ছোট বিমানসমূহ গ্রহণ শুরু করে।
ভারতের নিষিদ্ধ সংগঠনগুলির তালিকা

ভারতের নিষিদ্ধ সংগঠনগুলির তালিকা হল সেই সংগঠনগুলির তালিকা যেগুলিকে ভারত সরকারের স্বরাষ্ট্র মন্ত্রক বেআইনি কার্যকলাপ (প্রতিরোধ) আইনের অধীনে নিষিদ্ধ বলে ঘোষণা করেছে।
২০২৩ সালের মার্চ পর্যন্ত, এটি ভারতের নিষিদ্ধ সন্ত্রাসী গোষ্ঠীর তালিকা। অফিসিয়াল তালিকায় প্রায়শই দীর্ঘ বর্ণনা অন্তর্ভুক্ত থাকে, যেমন "এবং এর সমস্ত প্রকাশ", যা এখানে বাদ দেওয়া হয়েছে।
ফ্লয়েড রেইফার

ফ্লয়েড ল্যামন্ট রেইফার (; জন্ম: ২৩ জুলাই, ১৯৭২) বার্বাডোসে জন্মগ্রহণকারী বিশিষ্ট বার্বাডিয়ান ক্রিকেটার। তিনি ওয়েস্ট ইন্ডিজ ক্রিকেট দলের পক্ষে আন্তর্জাতিক ক্রিকেট অঙ্গনে টেস্ট ও একদিনের আন্তর্জাতিকে খেলেছেন। এছাড়াও তিনি সংক্ষিপ্তকালের জন্য ওয়েস্ট ইন্ডিজ দলের অধিনায়ক ছিলেন। ফ্লয়েড রেইফার মাঝারি সারির বামহাতি ব্যাটসম্যান ও ডানহাতি মিডিয়াম পেস বোলিংয়ে দক্ষ ছিলেন।
১৯৯৭ সালে সফরকারী শ্রীলঙ্কার বিপক্ষে খেলার মধ্য দিয়ে আন্তর্জাতিক ক্রিকেটে যাত্রা শুরু করেন। নিজস্ব চতুর্থ টেস্ট খেলার দীর্ঘ ১০ বছর পর ৯ জুলাই, ২০০৯ তারিখে ওয়েস্ট ইন্ডিজ ক্রিকেট দলে খেলার ডাক পান। সফরকারী বাংলাদেশ দলের বিপক্ষে খেলার জন্য দূর্বল ওয়েস্ট ইন্ডিজ দলের অধিনায়ক মনোনীত হন মাত্র ৪ টেস্ট অভিজ্ঞ রেইফার। ১৫-সদস্যের দলের ৯জনই ক্যাপবিহীন ছিল। তন্মধ্যে ৯-১৩ জুলাই, ২০০৯ তারিখে অনুষ্ঠিত সেন্ট ভিনসেন্টের কিংসটাউনে অনুষ্ঠিত ১ম টেস্টে ৭জন ক্রিকেটারের টেস্ট অভিষেক ঘটে। মূল একাদশের খেলোয়াড়দের সাথে ওয়েস্ট ইন্ডিজ ক্রিকেট বোর্ডের আর্থিক বিষয়াদি নিয়ে মনোমালিন্যই এর প্রধান কারণ ছিল। দুই টেস্ট সিরিজের উভয় টেস্টেই ২-০ ব্যবধানে পরাজিত হয় ওয়েস্ট ইন্ডিজ। এছাড়াও, তিনটি একদিনের আন্তর্জাতিকেও ৩-০ ব্যবধানে বাংলাদেশ দলের কাছে পরাভূত হয়।
২০০৯ সালের আইসিসি চ্যাম্পিয়ন্স ট্রফিতে ওয়েস্ট ইন্ডিজ দলের সদস্য ছিলেন।
২০০২ সালে পেশাদার স্কটিশ ক্লাব ফার্গুসলাই দলের পক্ষে বিদেশী খেলোয়াড় হিসেবে যোগ দেন। এছাড়াও, বিদেশী খেলোয়াড় হিসেবে স্কটিশ সলটায়ার্স দলে তিনটি খেলায় অংশগ্রহণ করেন। সমগ্র খেলোয়াড়ী জীবনে ১৪৫টি প্রথম-শ্রেণীর খেলায় অংশ নেন। তন্মধ্যে বার্বাডোসের পক্ষে ৮৫ খেলায় অংশ নিয়ে দলকে ছয়বার ক্যারিব বিয়ার কাপের শিরোপা জয়ে সহায়তা করেন।
২০০৯ সালে নবপ্রতিষ্ঠিত কম্বাইন্ড ক্যাম্পাসেস এন্ড কলেজেস দলের প্রধান কোচের দায়িত্ব পান। দলে তিনি খেলোয়াড়-কোচ উভয় বিভাগেই ছিলেন। সেখানে তিনি প্রথম-শ্রেণীর খেলায় অংশ নিয়ে দলের শীর্ষ রান সংগ্রাহক হন।
মানবদেহের অণ্ডথলি

অণ্ডথলি () হচ্ছে মানব দেহে পুরুষাঙ্গের গোড়ায় দুই উরূর মধ্য বরাবর ঝুলন্ত থলে জাতীয় উপাঙ্গ যা অণ্ডকোষ ধারণ করে। এটি পুং জননতন্ত্রের একটি অংশ।
অণ্ডথলির বর্হভাগ ত্বকে আবৃত। ত্বক কোঁচকানো। ত্বকের ওপর রোম থাকে। ত্বকের নিচে পাঁচ ধরনের পেশীস্তর ক্রমান্বয়ে বিন্যস্ত থাকে। সবকটি স্তর মিলিত হয়ে যে ব্যাবধায়ক নির্মাণ করে সেটি অণ্ডধলির গহ্‌বরকে দুই ভাগে ভাগ করে। প্রত্যেক ভাগ একটি করে শুক্রাশয় ও তার এপিডিডাইমিস এবং শুক্রাণুর কিছু অংশ ধারণ করে। এটি শুক্রাণু উৎপন্নের অণুকূল তাপমাত্রা রক্ষা করে। এছাড়া শুক্রাশয়কে চাপজনিত ক্ষতি থেকে রক্ষা করে। চাপের মুখে শুক্রাশয় থলির ভেতর সহজেই পিছলে যেতে পারে। লিঙ্গ উত্থানের সময় এবং ঠান্ডা তাপমাত্রার সংস্পর্শে এলে অন্ডকোষ সাধারণত শক্ত হয়ে যায়। প্রভাবের ক্ষেত্রে সংকোচন এড়াতে একটি শুক্রাশয় সাধারণত অন্যটির চেয়ে সামান্য নিচে থাকে। 
অণ্ডকোষটি জৈবিকভাবে মহিলাদের ল্যাবিয়া মেজোরার সাথে সমতুল্য। যদিও বেশিরভাগ স্তন্যপায়ী প্রাণীর মধ্যে উপস্থিত থাকে, বাহ্যিক অণ্ডকোষটি সুগমিত সামুদ্রিক স্তন্যপায়ী প্রাণী যেমন তিমি এবং সীল, পাশাপাশি স্থল স্তন্যপায়ী প্রাণীর কিছু বংশে, যেমন আফ্রোথেরিয়াস, জেনার্থান, বাদুড়, ইঁদুর এবং কীটপতঙ্গের অসংখ্য পরিবারে অনুপস্থিত।
মৃত্তিকা মায়া

মৃত্তিকা মায়া বাংলাদেশের জাতীয় চলচ্চিত্র পুরস্কারপ্রাপ্ত একটি চলচ্চিত্র। ২০১২ সালের সরকারি অনুদানে নির্মিত এই চলচ্চিত্রটির কাহিনি, চিত্রনাট্য ও সংলাপ এবং পরিচালনা করেন গাজী রাকায়েত। চলচ্চিত্রটি যৌথভাবে প্রযোজনা করে চারুনিড়ম অডিও ভিজ্যুয়াল ও ইমপ্রেস টেলিফিল্ম। চলচ্চিত্রটি ৬ সেপ্টেম্বর, ২০১৩ তারিখে মুক্তি পায়।
ক্ষীরমোহন পাল (রাইসুল ইসলাম আসাদ) পেশায় কুমার এবং বিপত্মীক। এতিম নাতনি পদ্মকে (শর্মীমালা) নিয়ে থাকেন। নিজের তিন সন্তানের একজন স্ত্রীসহ মারা যায় (পদ্মর মা-বাবা)। আর দুজন থাকে শহরে। একজন ব্যাংকের পিয়ন, অন্যজন ব্যবসা করে। ক্ষীরমোহন বাবুর কুমোর পেশাকে তারা গ্রহণ করে না। এমনকি তার এই পেশাকে ছোটলোকের কাজ বলে মনে করে। আর্থিক লাভের জন্য তারা বাবার কর্মকে বিক্রি করতে চায়।
ক্ষীরমোহন পালের নাতনি পদ্ম দেখতে শ্যাম বর্ণের। এ জন্য কোনো পাত্রপক্ষ তাকে পছন্দ করে না। এদিকে পদ্ম তাদের বাড়িতে আশ্রিত বৈশাখকে (তিতাস জিয়া) ভালোবাসে। ক্ষীরমোহন বাবু ছোট বেলায় বৈশাখকে তার বটতলার বৈশাখী মেলায় কুঁড়িয়ে পায়। বৈশাখী মেলায় কুড়িয়ে পেয়েছেন বলে নাম রাখেন বৈশাখ।
একদিন পদ্মের বুড়ো বয়সের এক ধনী লোকের সাথে বিয়ে হয়ে যায়।
ক্ষীরমোহন মৃত্যুর কালে তার সকল জায়গা-জমি, সহায়-সম্পত্তি এবং বটবৃক্ষ বৈশাখকে দিয়ে যায়। ভালোবাসার মানুষকে হারিয়ে বৈশাখ ক্ষীরমোহনের দান করা সম্পত্তি প্রত্যাখ্যান করে।
২০১৩ সালের জন্য জাতীয় চলচ্চিত্র পুরস্কারে এই চলচ্চিত্রটি রেকর্ড ১৭টি বিভাগে পুরস্কার লাভ করে। জাতীয় চলচ্চিত্র পুরস্কারে মৃত্তিকা মায়া যেসব বিভাগে পুরস্কার জিতেছে সেগুলো হচ্ছে— সেরা ছবি, সেরা পরিচালক, সেরা গল্প, সেরা সংলাপ, সেরা চিত্রনাট্য, সেরা অভিনেতা (তিতাস জিয়া), সেরা অভিনেত্রী (শর্মীমালা), সেরা পার্শ্ব অভিনেতা (রাইসুল ইসলাম আসাদ), সেরা পার্শ্ব অভিনেত্রী (অপর্ণা ঘোষ), খল চরিত্রে সেরা অভিনেতা (মামুনুর রশীদ), সেরা আবহ সংগীত (এ কে আজাদ), সেরা চিত্রগ্রাহক (সাইফুল ইসলাম বাদল), সেরা সম্পাদনা (শরীফুল ইসলাম রাসেল), সেরা শিল্প নির্দেশক (উত্তম গুহ), সেরা পোশাক পরিকল্পনা (ওয়াহিদা মল্লিক জলি), সেরা শব্দগ্রহণ (কাজী সেলিম) এবং সেরা রূপসজ্জা (মোহাম্মদ আলী বাবুল)।
টার্টল্‌স ক্যান ফ্লাই

টার্টল্‌স ক্যান ফ্লাই ( Lakposhthâ ham parvaz mikonand, কুর্দি: "Kûsî Jî Dikarin Bifirin" ) ২০০৪ সালের কুর্দি যুদ্ধভিত্তিক চলচ্চিত্র নাট্য চলচ্চিত্র। রচনা, প্রযোজনা এবং পরিচালনা করেছেন বাহম্যান ঘোবাদি।
সঙ্গীত পরিচালনা করেছেন হোসাইন আলিজাদেহ। সাদ্দাম হোসেইনের পতনের পর এটি ইরাকে নির্মিত প্রথম চলচ্চিত্র।
ইরাক- তুর্কি সীমান্তে একটি কুর্দি শরণার্থী শিবিরকে কেন্দ্র করে গড়ে উঠেছে । ১৩ বছরের ছেলে “স্যাটেলাইট” যে স্থানীয় গ্রাম্য এলাকায় ডিশ এন্টেনা স্থাপন এর জন্য সুপরিচিত এবং সে স্থানীয় শিশুদের নেতা । সে স্থানীয় শিশুদের নিয়ে খুব বিপদজনক কিন্তু প্রয়োজনীয় কাজ মাইনফিল্ডের মাইন অপসারণের কাজ শুরু করে । এই শিশুদের মধ্যে বেশিরভাগ শিশুই কোন না কোনভাবে শারীরিকভাবে আঘাতপ্রাপ্ত । এরপর স্যাটেলাইট স্থানীয় বাজারে অবিস্ফোরিত মাইন বিক্রয়ের ব্যবসা শুরু করে এবং সে একটি অনাথ মেয়ে এগ্রিন এর প্রেমে পড়ে যার একটি প্রতিবন্ধী কিন্তু মমতাময়ী ভাই আছে এবং একটি অন্ধ শিশু সন্তান আছে । এগ্রিন যুদ্ধ সৈনিকদের দ্বারা গনধর্ষণের শিকার হয় এবং তার ফলস্বরূপ সেই শিশুটি তার গর্ভে আসে । এগ্রিন কোনভাবেই তার অতীতের ট্রমা থেকে বের হয়ে আসতে পারে না যখন তার সামনে তার বাবা-মাকে মেরে ফেলা হয় এবং তাকে গনধর্ষণ করা হয়।
চলচ্চিত্রটি মূলত ইতিবাচক পর্যালোচনা অর্জন করেছে। পর্যালোচনা ভিত্তিক ওয়েবসাইট রটেন টম্যাটোস-এ ৭২টি পর্যালোচনার ভিত্তিতে ৭.৮/১০ গড়ে ছবিটির রেটিং স্কোর ৮৮% এবং ওয়েবসাইটের পরিসংখ্যানে বলা হয়েছে, "সাদ্দামের পতনের পর ইরাকের পটভূমিতে নির্মিত "টার্টল্‌স ক্যান ফ্লাই" অসাধারণ, স্পর্শকাতর ও গীতসুলভ হিসেবে প্রশংসিত।" মেটাক্রিটিক-এ ৩২টি পর্যালোচনার ভিত্তিতে এর রেটিং ৮৫/১০০, যা মূলত "বিশ্বব্যাপী সমাদৃত" নির্দেশ করে।
ধনবাড়ী মসজিদ

ধনবাড়ী মসজিদ টাঙ্গাইল জেলার ধনবাড়ী উপজেলার পৌরসভায় অবস্থিত। এটি ধনবাড়ী উপজেলার ঐতিহাসিক স্থাপত্যের অন্যতম নির্দশন। যা ধনবাড়ি জমিদার বাড়িতে অবস্থিত।
নবাব নওয়াব আলী চৌধুরীর প্রথম পুরুষ শাহ আতিকুল্লাহ, বাগদাদ হতে দিল্লীতে আসেন । তৎকালীন দিল্লীর বাদশাহ তার কাছে মুরীদ হন এবং তৎকালীন পূর্ব বাংলায় বসবাসের জন্য জায়গীর প্রদান করেন। প্রথমে তিনি পাবনা জেলার নাকালিয়াতে বসবাস করতে থাকেন। পরবর্তী বংশধরগণ নাকালিয়া হতে ঢাকা জেলার হাসমিলানে চলে আসেন। শাহ আতিকুল্লাহ‘র অধস্তন বংশধর শাহ সৈয়দ খোদাবখশ। তার এক ছেলে সৈয়দ মোহাম্মদ শাহ, এক মেয়ে সাইয়িদা তালিবুন নেছা চৌধুরানী। পাঠানদের পতনের যুগে তুর্কীদের জমিদারী ছিল ধনবাড়ীতে। এ বংশের উত্তর পুরুষ ছিলেন রাজা আলী খাঁ সাহেব।
বংশাই ও বৈরান নদীর মাঝখানে অপূর্ব নৈসর্গিক প্রকৃতির মাঝে এ বাড়ির অবস্থান। চন্দ্র বংশীয় রাজা যশোধর সাবেক পুখুরিয়া (বর্তমানে ধনবাড়ি এই পরগণার অন্তর্গত ছিলো) শাসক ছিলেন মোগল আমলে। তার সেনাপতি ছিলেন গৌড়ের সুলতানের ওমরাহ ধনুয়ার খাঁ। তিনি কৌশলে রাজ্যটি দখল করে পুত্র ইস্পিঞ্জার খাঁকে দিয়েছিলেন।
এই ইস্পিঞ্জার খাঁ ও তার ভ্রাতা মনোয়ার খাঁ ধনবাড়িতে জমিদারি প্রতিষ্ঠা করেন অবশ্য জমিদারি প্রতিষ্ঠা নিয়ে অন্য মতবাদও রয়েছে। ধনবাড়ি জমিদার বাড়ির প্রধান আবাস ভবন, কাঁচারি ভবন, তিন গম্বুজবিশিষ্ট একটি মসজিদ ও কবরস্থান সমন্বয়ে পরিকল্পিত। প্রধান আবাস ভবনটি একটি বেষ্টনি প্রাচীর দ্বারা সুরক্ষিত। এর অভ্যন্তরে রয়েছে প্রশস্ত একটি বাগিচা। ধারণা করা হয় ইস্পিঞ্জার খাঁ ও মনোয়ার খাঁ ছিলেন ধনবাড়ি মসজিদের প্রতিষ্ঠাতা। মসজিদটি ধনবাড়ি নবাব মঞ্জিলের বাইরে দিঘির পাড়ে অবস্থিত।
দ্য নোটবুক

দ্য নোটবুক ২০০৪ সালের মার্কিন প্রণয়ধর্মী নাট্য চলচ্চিত্র। নিকোলাস স্পার্কস রচিত ১৯৯৬ সালের একই নামের উপন্যাস অবলম্বনে চলচ্চিত্রটির চিত্রনাট্য রচনা করেছেন জের্মি লেভেন। চলচ্চিত্রটি পরিচালনা করেছেন নিক ক্যাসাভেটস। চলচ্চিত্রে রায়ান গসলিং এবং র‍্যাচেল ম্যাকঅ্যাডাম্‌স ১৯৪০-এর দশকের পটভূমিতে ক্যালহন এবং অ্যালিসন "অ্যালে" হ্যামিলটন নামে দুজন প্রেমিকযুগল হিসেবে উপস্থাপিত হয়েছেন। তাদের গল্পটি বর্তমান থেকে পেছেনের দিকে বর্তমান বয়সের একজন বয়স্ক লোকের (জেমস গার্নার দ্বারা চিত্রিত) 
নেপথ্য সংলাপের মাধ্যমে বয়ান করা হয়েছে। চলচ্চিত্রে এছাড়াও অভিনয়ে ছিলেন জেনা রোলান্ডস, স্যাম শেপার্ড, জোন অ্যালেন প্রমুখ।
লিন হ্যারিস এবং মার্ক জনসনের সহ-প্রযোজিত চলচ্চিত্রটির সঙ্গীত পরিচালনা করেছেন আরন জিগম্যান। চিত্রগ্রহণ করেছেন রবার্ট ফ্রেইসে এবং সম্পাদনা করেছেন কারমেন য়ুলিন।
"দ্য নোটবুক" সাধারণভাবে মিশ্র সমালোচনা লাভ করলেও বক্স অফিসে সাড়া জাগায়, এবং কয়েকটি পুরস্কার এবং মনোনয়োন জিতে নেয়, যার মধ্যে রয়েছে আটিট টিন চয়েস পুরস্কার, একটি স্যাটেলাইট পুরস্কার এবং একটি এমটিভি মুভি পুরস্কার। চলচ্চিত্রটি স্লিপ৪ার হিট হয়ে উঠে এবং অর্চনা অনুসরণীয় হয়ে ওঠে। ১১ নভেম্বর ২০১২ সালে, এবিসি ফ্যামিলি চলচ্চিত্রের মুছে ফেলা দৃশ্য যুক্ত করে মূল গল্পের একটি প্রসারিত সংস্করণ প্রিমিয়ার করে।
চলচ্চিত্রটি জুন ২৫, ২০০৪ সালে মার্কিন যুক্তরাষ্ট্র এবং কানাডায় প্রিমিয়ারের পর উদ্বোধনী সপ্তাহে ২,৩০৩ টি প্রেক্ষাগৃহে প্রায় $১৩.৫ মিলিয়ন আয় করে এবং বক্স অফিসে ৪ নম্বর স্থানে অবস্থান নিয়েছিল। চলচ্চিত্রটি বিশ্বব্যাপী সর্বমোট $১১৫.৬ মিলিয়ন আয় করে, যার মধ্যে $৮১ মিলিয়ন কানাডায় ও সার্কন যুক্তরাষ্ট্রে এবং $৩৪.৬ মিলিয়ন অন্যান্য দেশে। এটি সর্বোকালের সর্বোচ্চ-আয়কুত রোমান্টিক চলচ্চিত্রের তালিকায় ১৪তম অবস্থানে রয়েছে।
"দ্য নোটবুক" সাউন্ডট্র্যাক জুন ৮, ২০০৪ সালে মুক্তি পায়।
১১ আগস্ট ২০১৫ সালে, চলচ্চিত্র অবলম্বনে দ্য সিডাব্লিও কর্তৃক একটি টেলিভিশন ধারাবাহিক প্রকাশের ঘোষণা করা হয়েছিল। এই ধারাবাহিকটি দ্বিতীয় বিশ্বযুদ্ধের পরবর্তী বিশ্বে চলচ্চিত্রের মূল চরিত্র নোহ এবং অ্যালির পূর্ভরাগের (বিবাহপূর্ব প্রেমের সম্পর্ক) গল্প নিয়ে নির্মিত। ২০১৯ সালের হিসেবে ধারাবাহিকটি এখনো প্রচারিত হচ্ছে।
৩ জানুয়ারি ২০১৯ সালে, "দ্য নোটবুক" চলচ্চিত্রটি বেখা ব্রুনস্টেটরের বইয়ের সাথে ব্রডওয়ে মিউজিক্যালে রূপান্তরের ঘোষিত করা হয়েছিল, পাশাপাশি এটি ইনগ্রিড মিচেলসনের সঙ্গীত এবং গানের সাথে সংগতিপূর্ণ হবে। কেভিন ম্যাককোলাম এবং কার্ট ডয়েচটেসের পাশাপাশি নিকোলাস স্পার্কস এটি প্রযোজনায় জড়িত ছিলেন।
মোহাম্মদ আনোয়ারুল আজিম

অন্য ব্যবহারের জন্য, দেখুন আনোয়ারুল আজীম (দ্ব্যর্থতা নিরসন)।
মোহম্মদ আনোয়ারুল আজিম (১৩ ডিসেম্বর ১৯৩১ - ৫ মে ১৯৭১) বাংলাদেশের একজন শিল্প প্রশাসক, শহীদ বুদ্ধিজীবী। তিনি ১৯৭১ সালের ৫ মে তার প্রায় দুইশত সহকর্মী শহীদ সাগর চত্বরে ইতিহাসের নির্মমতম গণহত্যার শিকার হন। স্বাধীনতা ও মুক্তিযুদ্ধে বিশেষ অবদানের জন্য ২০১৮ সালে তিনি স্বাধীনতা পদক পান। 
আনোয়ারুল আজিম দিনাজপুর জিলা স্কুল থেকে ১৯৪৯ সালে ম্যাট্রিকুলেশন এবং দিনাজপুর সুরেন্দ্রনাথ কলেজ থেকে ১৯৫১ সালে আইএসসি পাস করেন। তিনি ১৯৫৩ সালে রাজশাহী সরকারি কলেজ থেকে বিএ ডিগ্রি লাভ করেন। পরে তিনি ঢাকা বিশ্ববিদ্যালয় থেকে এলএলবি এবং আন্তর্জাতিক সম্পর্ক বিভাগ থেকে এমএ ডিগ্রি লাভ করেন। ছাত্রজীবনেই আনোয়ারুল আজিম দিনাজপুর শহরের বালুবাড়ি পাড়ায় তরুণদের জন্য ‘শক্তি পাঠাগার’ নামে একটি পাবলিক লাইব্রেরি স্থাপন করেন। তিনি ঢাকা বিশ্ববিদ্যালিয়ের ফজলুল হক মুসলিম হলের ছাত্র ইউনিয়নের সেক্রেটারি ছিলেন।
আনোয়ারুল আজিম কর্মজীবন শুরু করেন নারায়ণগঞ্জের এমপ্লয়মেন্ট এক্সচেঞ্জের ব্যবস্থাপক হিসেবে। তিনি তদানীন্তন পূর্ব পাকিস্তান শিল্পোন্নয়ন কর্পোরেশনে বিভিন্ন পদমর্যাদায় চাকরি করেন। পরে তিনি লতিফ বাওয়ানী জুট মিলে লেবার অফিসার হিসেবে যোগ দেন। তিনি ১৯৬৫ সালে যুক্তরাষ্ট্রের মিশিগান বিশ্ববিদ্যালয় থেকে আন্তর্জাতিক লেবার অ্যাডমিনিস্ট্রেশন বিষয়ে উচ্চতর প্রশিক্ষণ গ্রহণ করেন। দেশে ফিরে তিনি ইপিআইডিসির নারায়ণগঞ্জ ডক ইয়ার্ডে সিনিয়র অ্যাডমিনিস্ট্রেটর হিসেবে দায়িত্ব পালন করেন। তিনি কিছুদিন পাকিস্তান আর্মি কমিশনে (পিএএসআরও) চাকরি করেন এবং লেফটেন্যান্ট পদে উন্নীত হন। ১৯৬৮ সালের শেষদিকে তিনি নর্থ বেঙ্গল সুগার মিলের জেনারেল ম্যানেজার পদে যোগ দেন। মুক্তিযুদ্ধের সময় তিনি উক্ত পদেই
কর্মরত ছিলেন।
১৯৭১ সালের ৫ই মে তারিখের গোপালপুরের ঐ গণহত্যার শিকার হওয়ার পূর্বে তিনি প্রাণপন সবাইকে বাঁচাতে চেষ্টা করেন। হিন্দু কর্মচারীদের সবাইকে কয়েকদিন আগেই ছুটি দিয়ে দেন। ঐ দিন সকালে সকল কর্মচারীকে পাশের গ্রাম নিয়ে লুকিয়ে থাকেন। যখন খবর পান পাক সেনারা চিনির মিলে লুটপাট করছে, তখন তিনি তার দ্বায়িত্বের জন্য ফিরে আসেন। তখন পাক সেনারা মিল চালু করতে বললে তিনি মিল চালু করেন। ভেবেছিলেন মিল চালু করলে সবাইকে ছেড়ে দেওয়া হবে। কিন্তু তখন পাকিস্থানী বাহিনীরা সবাইকে আটক শুরু করে। এক পর্যায়ে তাদের দাঁড় করিয়ে দেয়া হয় পুকুর পাড়ে । তখন তিনি চিৎকার করে বলেছিলেন যে তাকে না গুলি করে তার কোন কর্মচারীকে গুলি করা যাবে না। পরে ঘটল ইতিহাসের নির্মমতম গণহত্যা। ৯টি রাইফেল দিয়ে তিনি সহ প্রায় ২শত কর্মচারীকে গুলি করা হয়। পানিতে লাশের পরে লাশ স্তুপ হয়ে জমা হতে থাকে। একজন কুরআন পড়ছিল কিন্তু তাকেও কুরআন সহ বাঁশ দিয়ে পিটিয়ে হত্যা করা হয়।
মো. আনোয়ারুল আজিম ১৯৭১ সালে বিভিন্নভাবে যুদ্ধে অংশ নেন। তার কিছু গুরুত্বপূর্ণ কাজ :-
বাংলাদেশ সরকার ১৯৯৫ সালের ১৪ই ডিসেম্বর এই বুদ্ধিজীবী শহীদ মুক্তিযোদ্ধার স্মরণে একটি ডাকটিকিট প্রকাশ করে। এছাড়া সম্মানে নাটোরের গোপালপুর রেলস্টেশনের নাম পরিবর্তন করে "আজিমনগর" রাখা হয়। ২০১৮ সালে স্বাধীনতা ও মুক্তিযুদ্ধে বিশেষ অবদানের জন্য তিনি স্বাধীনতা পুরস্কার পান।
আ ভিন্ডিকেশন অব দ্য রাইটস অব উইমেন

আ ভিন্ডিকেশন অফ দ্য রাইটস অফ উইমেন: উইথ স্ট্রিকচারস অন পলিটিকাল অ্যান্ড মোরাল সাবজেক্টস (১৭৯২), ১৮ শতকের ব্রিটিশ নারীবাদী লেখিকা মেরি ওলস্টোনক্র্যাফ্‌ট রচিত নারীবাদী দর্শনের প্রথম পর্যায়ের গুরুত্বপূর্ণ একটি রচনাকর্ম। এই বইয়ে ওলস্টোনক্র্যাফ্‌ট ১৮ শতকের শিক্ষা ও রাজনৈতিক তাত্ত্বিকগন, যারা নারী শিক্ষার মতো গুরুত্বপূর্ণ বিষয়ে উদাসীন এবং অনীহা প্রকাশ করেছিলেন তাদের সমুচিত জবাব দিয়েছেন। তিনি সমাজে নারীর অবস্থান উন্নয়নের জন্য নারী শিক্ষার প্রয়োজনীয়তার পক্ষে যুক্তি উপস্থাপন করেন, নারীর অবদানের কথা উল্লেখ করে জানান নারীরাই সন্তানের শিক্ষার গুরু দায়িত্ব পালন করেন, এছাড়াও শুধুমাত্র স্বামীদের "স্ত্রী" নয় বস্তুতঃ "সঙ্গি" হয়ে ওঠার জন্য নারী শিক্ষার কোন বিকল্প নেই। নারীকে কেবলমাত্র সমাজের সৌন্দর্যবর্ধক অলংকার বা বিবাহপ্রথার বাণিজ্য পণ্য হিসেবে নয় বরং পুরুষের মতো সব ধরনের মৌলিক অধিকার পাওয়ার যোগ্য হিসেবে দাবি করেছেন ওলস্টোনক্র্যাফ্‌ট।
সিংগাইর পৌরসভা

সিঙ্গাইর পৌরসভা বাংলাদেশের মানিকগঞ্জ জেলার অন্তর্গত একটি পৌরসভা। পৌরসভাটি 'ক' শ্রেণির একটি পৌরসভা।
বাংলাদেশের রাজধানী ঢাকা থেকে ১৮ কি.মি. দুরুত্বে মানিকগঞ্জ জেলায় অবস্থিত। ঢাকা জেলার পশ্চিম সীমানায় মানিকগঞ্জ জেলার ঠিক পূর্ব পার্শ্বে সিংগাইর পৌরসভাটি অবস্থিত।
অক্টোবর ৩০, ২০০১ সালে গণপ্রজাতন্ত্রী বাংলাদেশ সরকারের ঘোষণার মাধ্যমে সিংগাইর পৌরসভা গঠিত হয় সিংগাইর পৌরসভা। ফেব্রুয়ারি ৮, ২০০২ সালে পৌরসভার প্রথম নির্বাচন ও শপথ গ্রহণের মাধ্যমে পৌরসভার আনুষ্ঠানিক কার্যক্রম শুরু হয়।
সাধারণ তথ্যাবলী
স্থাপিত= ২০০১
শ্রেণী= খ
আয়তন= ১৬.৫৬ বর্গ কিঃ মিঃ
ওয়ার্ড= ৯টি
কাউন্সিলার= ১২ জন
কর্মকর্তা/কর্মচারী= কর্মকর্তা ৪ জন এবং কর্মচারী ১০ জন
হোল্ডিং সংখ্যা= প্রাইভেট - আবাসিক ৪৮১৪টি, প্রাইভেট - বাণিজ্যিক ৬০১টি এবং সরকারী- আবাসিক ২০টি
মোট জনসংখ্যা = ৩০,৩০০ জন প্রায়
শিক্ষা প্রতিষ্ঠান=
সরকারী প্রাথমিক বিদ্যালয়= ৭টি
সরকারী উচ্চ বিদ্যালয়= ৩টি
টেকনিক্যাল স্কুল এন্ড কলেজ= স্কুল এবং কলেজ ১২টি
সরকারী= কলেজ ২টি
মাদ্রাসা[ কাওমি মাদ্রাসা ১টি এবং মাদ্রাসা ৬টি
অবকাঠামো ও সরবরাহ সেবা=
মোট রাস্তা সিসি/আরসিসি ২৫০.০০ কি.মি., এইচ বি বি ৫.০০ কি.মি., কার্পেটিং ৫০.০০ কি.মি. এবং কাঁচা ২৭ি.০০ কি.মি.
মোট ড্রেন কাঁচা ড্রেন ৬.০০ কি.মি., প্রাইমারী খাল/ড্রেন ৬.০০ কি.মি., আরসিসি ড্রেন ১৫.০০ কি.মি., ব্রিক ড্রেন ২.৫০ কি.মি. এবং কাঁচা ২.০০ কি.মি.।
ব্রীজ= ৬টি
কালভার্ট= ২০টি
ধর্মীয়= ও সামাজিক প্রতিষ্ঠান
মসজিদ= ৩৮টি
মন্দির= ৮টি
কবরস্থান= ১০টি
শশ্মান ঘাট= ২টি
ঈদগাহ মাঠ= ৬টি
স্বাস্থ্য ও চিকিৎসা=
সরকারী হাসপাতাল ২টি
মা ও শিশু কল্যাণ কেন্দ্র= ইপিআই সেন্টার ২১টি
ক্লিনিক ও ডায়াগনস্টিক সেন্টার= বেসরকারি ক্লিনিক ৭টি
কসাইখানা= ২টি
মোট নয়টি ওয়ার্ড ও ১৬.৫৬ বর্গ কি.মি জায়গায় নিয়ে এই পৌরসভাটি গঠিত হয়েছে।
২০১১ সালের আদমশুমারী অনুযায়ী এই পৌরসভায় মোট ৩৩৩৮০ জন মানুষ বসবাস করে, যার মধ্যে মহিলা ১৭২২২ জন এবং পুরুষ ১৬১৫৮ জন।
২০১১ সালের আদমশুমারী অনুযায়ী এই পৌরসভার শিক্ষার হার শতকরা ৬৫। এই পৌরসভায় ১টি বিশ্ববিদ্যালয় কলেজ, ১টি কারিগরি কলেজ, ২টি মাধ্যমিক বিদ্যালয়, ১টি নিম্ন মাধ্যমিক বিদ্যালয়, ১ টি বেসরকারী প্রাথমিক বিদ্যালয়, ৬টি সরকারী প্রাথমিক বিদ্যালয়, ৬টি মাদ্রাসা ও ১টি কওমী মাদ্রাসা রয়েছে।
ব্ল্যাক ভেইল ব্রাইডস

ব্ল্যাক ভেইল ব্রাইডস মূলতঃ হলিউড ভিত্তিক আমেরিকান রক ব্যান্ড। ২০০৬ সালে মার্কিন যুক্তরাষ্ট্রের ওহাইও অঙ্গরাস্ট্রে এই ব্যান্ডের জন্ম। ব্ল্যাক ভেইল ব্রাইডসএর সদস্যরা নিজেদের কালো মেকআপ,বডি পেইন্টিং, লম্বা চুল ও কালো রঙের আঁটসাঁট পোশাকের জন্য আলাদাভাবে পরিচিত। তাঁদের এই বেশভূষা আরেকটি জনপ্রিয় ব্যান্ড কিস(KISS) এবং ১৯৮০ এর অন্যান্য গ্লাম মেটাল ব্যান্ড থেকে অনুপ্রাণিত।
এন্ডি বিরস্যাক (Andy Biersack) এর হাত ধরে ২০০৬ সালে ব্ল্যাক ভেইল ব্রাইডসের সূচনা হয়। ব্যান্ডটির নামকরণের ব্যাপারে এন্ডি জানান যে, রোমান ক্যাথলিক হতে অনুপ্রাণিত হয়ে তাঁদের গানের দলের নামকরণ করা হয়েছে। ব্যান্ডটি গড়ে তোলার কিছুদিন পরেই এন্ডি ওহাইও থেকে চলে আসে। ২০০৯ খ্রিস্টাব্দের সেপ্টেম্বরে একই নামে আরেকটি গানের দল গঠন করে এবং স্ট্যানবাই রেকর্ডস (StanBy Records) এর সাথে চুক্তিবদ্ধ হয়। ২০০৯ খ্রিস্টাব্দেই দলটি তাঁদের প্রথম ইউএস ট্যুর অন লেদার উয়িংস সম্পন্ন করে। 
২০১০ খ্রিস্টাব্দের ২০শে জুলাই ব্ল্যাক ভেইল ব্রাইডস এর প্রথম অ্যালবাম বাজারে আসে। প্রথম সপ্তাহেই এলবামটির ১০,০০০ কপি বিক্রি হয় এবং বিলবোর্ড টপ ২০০ চার্টে ৩৬ তম স্থান দখল করে। একই সময়ে অ্যালবামটি বিলবোর্ড ইন্ডিপেন্ডেন্ট চার্ট এ প্রথম স্থান অধিকার করে রাখে।
ব্ল্যাক ভেইল ব্রাইডস এর গীতিকথা মূলতঃ সেই সকল মানুষদের লক্ষ্য করে, যারা নিজেদেরকে সমাজচ্যুত বলে ভাবে। এই ব্যাপারে দলটির বেইস গীটারিস্ট একটি ইন্টারভিউয়ে বলেন,
We carry a message of believing in yourself and letting no one tell you otherwise. We stand up for the underdog and the disenfranchised. Anything strange, odd, or unique… we embrace that. So basically standing up for yourself; have fun and live your life how you choose. You only have one life, make the most of it
রাজকাহিনী (চলচ্চিত্র)

রাজকাহিনী হচ্ছে সৃজিত মুখোপাধ্যায় পরিচালিত একটি বাংলা চলচ্চিত্র। ১৯৪৭ সালে দেশভাগের প্রেক্ষাপটে নির্মানাধীন এ চলচ্চিত্রে একঝাঁক অভিনেতা-অভিনেত্রী অভিনয় করেছেন। ঋতুপর্ণা সেনগুপ্ত, জয়া আহসান, পার্ণো মিত্র, প্রিয়াঙ্কা সরকার, সোহিনী সরকার, সায়নী ঘোষ, ঋধিমা ঘোষ, দিতিপ্রিয়া রায়, এনা সাহা, কৌশিক সেন, আবীর চট্টোপাধ্যায়, যীশু সেনগুপ্ত, নাইজেল আকারা, কাঞ্চন মল্লিক, রুদ্রনীল ঘোষ, রজতাভ দত্ত, শাশ্বত চট্টোপাধ্যায়, বিশ্বজিৎ চক্রবর্তী সহ আরো অনেকে অভিনয় করেছেন এই চলচ্চিত্রে। বাংলাদেশের প্রখ্যাত অভিনেত্রী জয়া আহসান এই চলচ্চিত্রে অভিনয় করেছেন। ২০১৫ সালের ৮ই মার্চ এই "রাজকাহিনী"র প্রথম আকার দেখানো হয়। ২০১৫ সালের ১৬ই অক্টোবর এই চলচ্চিত্রটি মুক্তি পায় পায়। এই সিনেমার অনুকরণে হিন্দিতে বেগম জান চলচ্চিত্রটি ২০১৭ সালে মুক্তি পায়। সেই ছবিটিরও পরিচালক ছিলেন সৃজিত মুখার্জী।
চলচ্চিত্রটি বাংলাদেশেও মুক্তি দেয়া হতে পারে।
১৯৪৭ সালে দেশভাগের কাহিনী নিয়েই গড়ে উঠেছে "রাজকাহিনী" চলচ্চিত্র।
র‍্যাডক্লিফ রেখা এ উপমহাদেশকে বিভক্ত করে। এ উপমহাদেশের সংস্কৃতি ও মানুষকেও সে রেখা ভাগ করে ফেলে। সেই রেখাটি ভাগ করতে চায় একটি বাড়িকে, যে বাড়ির বাসিন্দা পতিতারা। এই বিভাজনের বিরুদ্ধে তাদের কর্তৃী "বেগম জানের" (ঋতুপর্ণা সেনগুপ্ত) নেতৃত্বে তারা এই অবিচারের বিরুদ্ধে ঝাঁপিয়ে পড়ে।
"রাজকাহিনী"কে পরিচালক তার জীবনের সেরা চলচ্চিত্র হিসেবে অভিহিত করেছেন। এই চলচ্চিত্রের দৃশ্যায়ণ আর প্রযোজনা নিয়ে অনেক গবেষণা করে এগোতে হয়েছে। কারণ দেশভাগের সময়টা ফুটিয়ে তোলার জন্য ঐ সময়ের পোশাক-পরিচ্ছদ নিয়েই কাজ করতে হয়েছে।
চলচ্চিত্রটিতে মোট পশ্চিমবঙ্গের চলচ্চিত্র জগতের অভিনেতা-অভিনেত্রীদের অনেকেই অভিনয় করেছে। সেইসাথে বাংলাদেশ থেকে জয়া আহসানও এই চলচ্চিত্রে অভিনয় করছেন।
সুপ্রিয়া দেবীর অভিনয় করবার কথা থাকলেও অসুস্থতার কারণে সেই স্থানে লিলি চক্রবর্তী আসেন।
প্রধানত পশ্চিমবঙ্গেই এই চলচ্চিত্রের দৃশ্যায়ণ হয়। এছাড়াও অন্যান্য কিছু স্থানেও প্রয়োজনানুযায়ী এর দৃশ্যায়ণ করা হয়।
২০১৬ সালে ভিশেষ ফিল্মস সৃজিত মুখোপাধ্যায়কে পরিচালক রেখে "বেগমজান" নামে রাজকাহিনীর পুনঃনির্মাণের কাজ হাতে নেয়। ২০১৬-র জুন এর শুটিং শুরু হয় এবং ২০১৭-র মার্চে চলচ্চিত্রটির সম্ভাব্য মুক্তির পরিকল্পনা রয়েছে।
মুক্তি পাবার পর থেকেই সারা দেশজুড়ে এর সম্পর্কে নানা রকম মতামত আসে। বলিউডের খ্যাতনামা অভিনেত্রী বিদ্যা বালান বলেন, "আমি ‘রাজকাহিনী’ দেখে চমকে গিয়েছি। খুবই শক্তিশালী এবং অনন্য একটা ছবি। নিজের অভিজ্ঞতা থেকেই মনে হয়, যখন একটা ছবি সম্পর্কে মাথার মধ্যে ভাবনা আসতে থাকে, তখন সেই ছবিকে ঠিক হৃদয় দিয়ে অনুভব করতে পারি না। আবার যখন একটা ছবি হৃদয় ছুঁয়ে যায়, তখন মাথার মধ্যে ভাবনা চিন্তা বন্ধ হয়ে যায়! কিন্তু ‘রাজকাহিনী’ দেখার সময় আমার দুরকম অনুভূতিই হল৷" মহেশ ভাট এই চলচ্চিত্রটিকে ‘এই সময়ের জন্য সবচেয়ে যুক্তিসঙ্গত সিনেমা’ হিসেবে অভিহিত করেন।
২০১৮

২০১৮ একটি সাধারণ বছর, যেটি সোমবার দিয়ে শুরু হয়। গ্রেগরীয় বর্ষপঞ্জী অনুযায়ী, এটি সাধারণ যুগ এবং অ্যানো ডোমিনির ২০১৮তম বছর; ৩য় সহস্রাব্দ এবং ২১শ শতাব্দীর ১৮তম বছর; এবং ২০১০-এর দশকের নবম বছর।
২০১৯

২০১৯ একটি সাধারণ বছর, যেটি মঙ্গলবার দিয়ে শুরু হয়। গ্রেগরীয় বর্ষপঞ্জী অনুযায়ী, এটি সাধারণ যুগ এবং অ্যানো ডোমিনির ২০১৯তম বছর; ৩য় সহস্রাব্দ এবং ২১শ শতাব্দীর ১৯তম বছর; এবং ২০১০-এর দশকের দশম ও সর্বশেষ বছর।
দিমিত্রি মেন্দেলিয়েভের পর্যায় সারণী আবিষ্কারের (১৮৬৯) সার্ধশতবর্ষ উপলক্ষে জাতিসংঘের সাধারণ পরিষদ ২০১৯ সালকে "আন্তর্জাতিক পর্যায় সারণী বর্ষ" হিসেবে ঘোষণা করে।
বিশ্ব স্কাউট দিবস

বিশ্ব স্কাউট দিবস বা গাইড দিবস স্কাউটিং আন্দোলনের প্রবক্তা লর্ড ব্যাডেন পাওয়েল ১৮৫৭ খ্রিস্টাব্দের ২২ ফেব্রুয়ারি জন্মগ্রহণ করেন এবং তাঁরই হাত ধরে ১৯০৭ খ্রিস্টাব্দে স্কাউটিং আন্দোলনের সূত্রপাত ঘটে। তাই ২২ ফেব্রুয়ারি দিনটিকে বিশ্বব্যাপী স্কাউট দিবস হিসেবে পালিত হয়।
বিশ্বব্যাপী প্রায় সব স্কাউট অ্যাসোসিয়েশনে সদস্য প্রতিষ্ঠাতা দিবস পালন করে ২২ শে ফেব্রুয়ারি। রবার্ট ব্যাডেন-পাওয়েল স্কাউটিং এর প্রতিষ্ঠাতা। রবার্ট ব্যাডেন পাওয়েল জন্ম দিন ১৮৫৭ সালে এবং কাকতালীয়ভাবে তাঁর স্ত্রী ওলেভ ব্যাডেন পাওয়েল এর জন্মদিন জন্ম ১৮৮৯ সালে। কেনিয়াতে ব্যাডেন-পাওয়েল কবর একটি তীর্থস্থানে পরিণত হয়েছে, এবং প্রতি বছর, কেনিয়া স্কাউটস অ্যাসোসিয়েশন এবং কেনিয়া গার্ল গাইডস অ্যাসোসিয়েশনের সদস্যরা কবরে স্কাউটিং উদযাপন করে।
স্বতন্ত্র অ্যাসোসিয়েশনগুলি অন্যান্য তারিখেও তাদের নিজস্ব প্রতিষ্ঠা উদযাপন করে, যদিও এগুলি সাধারণত "প্রধান" বার্ষিকীর মধ্যে সীমাবদ্ধ থাকে, যেমন একটি দশকীয় ৷ মার্কিন যুক্তরাষ্ট্রের গার্ল স্কাউটস ৩১ অক্টোবর জুলিয়েট গর্ডন লো- এর জন্মদিনে প্রতিষ্ঠাতা দিবস উদযাপন করে।
২২ ফেব্রুয়ারি চিন্তা দিবস পালিত হয়। ওয়ার্ল্ড অ্যাসোসিয়েশন অফ গার্ল গাইড অ্যান্ড গার্ল স্কাউটস (ডব্লিউএজিজিএস) স্কাউটিং অ্যান্ড গাইডিং-এর প্রতিষ্ঠাতা রবার্ট ব্যাডেন-পাওয়েল এবং ওলাভ ব্যাডেন-পাওয়ারের জন্মদিন হওয়ায় তারিখটি বেছে নিয়েছিল। এইভাবে এটি গার্ল গাইড এবং গার্ল স্কাউট অ্যাসোসিয়েশন দ্বারা উদযাপিত হয়। এসএজিএনও (যে সংস্থাগুলি একই সঙ্গে ডব্লিউএজিজিএস এবং ডব্লিউওএসএম-এর অংশ, তারা সাধারণত এতে অংশ নেয়। এটি ডাব্লুওএসএম (অর্থাৎ গ্রিস) এর অন্তর্গত কিছু ছেলে-ভিত্তিক স্কাউট সমিতি দ্বারাও উদযাপিত হয়, যেখানে এটিকে ইমেরা স্কেপসিয়াস বলা হয়।
সেন্ট জর্জ হলেন স্কাউটিংয়ের পৃষ্ঠপোষক সন্ত। ২৩ এপ্রিলের নিকটতম রবিবারটি কিছু দেশে উদযাপন হিসাবে পালন করা হয়, উদাহরণস্বরূপ, যুক্তরাজ্য, পর্তুগাল, ব্রাজিল এবং স্পেন। প্রতিষ্ঠাতা দিবসের পর, এটি জাতীয় স্কাউট সংগঠনের সবচেয়ে বড় উদযাপন।
যুক্তরাজ্যে অনেক স্কাউটিং জেলা একটি গির্জা বা অন্যান্য উপযুক্ত স্থানে দল এবং বিভাগগুলির একটি প্যারেডের সাথে দিনটি উদযাপন করে, প্রায়শই বাইরে, যেখানে একটি পরিষেবা অনুষ্ঠিত হয় যেখানে স্কাউট বিভাগগুলি তাদের স্কাউট প্রতিশ্রুতিগুলি পুনরায় নিশ্চিত করে।
তবে, যুব সদস্যপদ দ্বারা অংশগ্রহণকে উৎসাহিত করা আরও কঠিন হয়ে উঠছে, তাই অনেক জেলা আরও পরিবারমুখী দিনের পরিবর্তে প্যারেড এবং গির্জার পরিষেবা ত্যাগ করে। দিনের কেন্দ্রবিন্দু এখনও সমস্ত সদস্যের দ্বারা প্রতিশ্রুতির স্বীকৃতি।
"'উইন্ডসর এবং কুইন স্কাউটস"' প্রতিটি সেন্ট জর্জ ডেটি উইন্ডসর ক্যাসলে সেন্ট জার্জ চ্যাপেলের একটি পরিষেবা দ্বারা চিহ্নিত করা হয়, যা পূর্ববর্তী বছরে কুইন এর স্কাউট অ্যাওয়ার্ডের সমস্ত প্রাপকদের জন্য উন্মুক্ত।
ওপেন টি বায়োস্কোপ

ওপেন টি বায়োস্কোপ হল একটি আধুনিক বাংলা চলচ্চিত্র যেটি ২০১৫ সালের ১৫ জানুয়রি তারিখ মুক্তি পেয়েছিল। চলচ্চিত্রটি পরিচালনা করেছেন অনিন্দ্য চট্টোপাধ্যায়।
এই ছবিটির কেন্দ্রস্থল হল উত্তর কলকাতা। পুরোনো দিনের পাড়ার ফুটবলের সাথে আবেগ আর ছোটোবেলার প্রেম মিশিয়ে পরিচালক আমাদের অতীত কে মনে করিয়ে দিয়েছেন।অনায়াসে আমাদের কে টেনে নিয়ে গিয়েছেন আমাদের ছেলেবেলাতে।
গানগুলির সুর দিয়েছেন উপল সেনগুপ্ত. "বন্ধু চল" আর "সাইকেল থিম" গানদুটিতে সুর দিয়ছেন প্রখ্যাত সুরকার শান্তনু মৈত্র।
ক্যাং ব্যাউল

ক্যাং ব্যাউল (জন্ম আগস্ট ৯, ১৯৯০) হলেন দক্ষিণ কোরীয় অভিনেত্রী। তিনি প্রথম অভিনয় করেন ২০০৮ এবং তিনি তার টেলিভিশন নাটক "মিস মামা মিয়ার" (২০১৫) প্রধান চরিত্রের জন্য পরিচিত।